გიორგი კვირიკაშვილი - გისურვებთ ისეთ ქვეყანაში ცხოვრებას, სადაც ყველა თქვენი იდეის განხორციელება შესაძლებელია (ვიდეო) გიორგი კვირიკაშვილი - გისურვებთ ისეთ ქვეყანაში ცხოვრებას, სადაც ყველა თქვენი იდეის განხორციელება შესაძლებელია (ვიდეო) საქართველო, 3 იანვარი, საქინფორმი. საქართველოს პრემიერ-მინისტრი გიორგი კვირიკაშვილი მოქალაქეებს ახალ წელს ულოცავს (ვიდეო იხ. აქ). „ჩემო თანამემამულეებო, ყველას გილოცავთ დამდეგ ახალ წელს! მინდა, საუკეთესო სურვილებით მივულოცო ახალი წლის დადგომა მათ, ვინც თავდაუზოგავად ემსახურება ჩვენს ქვეყანას, ჩვენს ხალხს. განსაკუთრებით კი მინდა, მივულოცო ყველა იმ ადამიანს, ვინც ახლაც, ამ წუთებშიც თავის პროფესიულ მოვალეობას ასრულებს. მთელი გულით ვულოცავ ახალ წელს საერთაშორისო მისიების მონაწილე ჩვენს ჯარისკაცებს და ოფიცრებს, რომლებიც სამშობლოსგან შორს მშვიდობას იცავენ. ჩემო ძვირფასებო, ახალი 2018 წელი საქართველოსთვის ნამდვილად განსაკუთრებულია. ეს წელი ჩვენი სახელმწიფოსთვის, ჩვენი სახელმწიფოს დამოუკიდებლობის გამოცხადებიდან 100 წლის იუბილეს აღნიშნავს. გილოცავთ ჩვენი ქვეყნისთვის ამ უმნიშვნელოვანეს თარიღს და ყველა ჩვენგანისთვის ახალი შესაძლებლობების კიდევ ერთ წელს. გისურვებთ ისეთ ქვეყანაში ცხოვრებას, სადაც ყველა თქვენი იდეის განხორციელება შესაძლებელია; სადაც ყველანი ვუფრთხლდებით არსებულს და ამავე დროს, საკუთარი ხელით ვქმნით ჩვენს მომავალს; სადაც ყველა ვაკეთებთ ჩვენს საყვარელ საქმეს და ყველას შეგვიძლია, ჩვენი ცოდნითა და გამოცდილებით ვემსახუროთ ჩვენს საყვარელ ქვეყანას, ჩვენს სამშობლოს. ჩვენ სწორედ ასეთ საქართველოს ვაშენებთ. წლევანდელ ახალ წელს გილოცავთ ბაკურიანიდან – ადგილიდან, რომელიც თოვლს, ახალ წელს, ჩვენს ბავშვობას, ახლა კი უკვე ჩვენი შვილების საუკეთესო დღეებს უკავშირდება. ბაკურიანი, ამავე დროს, ჩვენი მომავლის, ჩვენი განვითარების ნაწილიც გახლავთ. მე ნამდვილად მჯერა, რომ ეს ადგილი, ისევე, როგორც ჩვენი ულამაზესი სამშობლოს თითოეული ლამაზი კუთხე სულ უფრო და უფრო მეტი დადებითი ემოციით და იმედით აივსება. კიდევ ერთხელ გილოცავთ 2018 წლის დადგომას! ბედნიერება, სიხარული არ მოჰკლებოდეს თქვენს ოჯახებს. მშვიდობას, სიკეთეს, ახალ გამარჯვებებს გისურვებთ ყველას. მრავალ ახალ წელს დაესწარით!“, – აცხადებს გიორგი კვირიკაშვილი საახალწლო მიმართვაში.


source: CulturaX

text: კაიროში შეტაკებებმა, სულ ცოტა, 20 ადამიანი შეიწირა ეგვიპტის ჯანდაცვის სამინისტროს ცნობით, ბოლო ორ დღეში, სულ ცოტა, 20 ადამიანი დაიღუპა პოლიციელებსა და დემონსტრანტებს შორის შეტაკებების შედეგად. დემონსტრანტები მოითხოვენ, რომ ქვეყანა მალე გადავიდეს სამოქალაქო მმართველობაზე. შეტაკებები დღესაც გრძელდება კაიროს ცენტრში მდებარე ტაჰრირის მოედანზე. ეგვიპტის ჯანდაცვის სამინისტროს ცნობით, დაშავებულია 1750-მდე ადამიანი. სამინისტროს არ დაუზუსტებია, დაღუპულებსა და დაშავებულებს შორის მარტო დემონსტრანტები არიან, თუ პოლიციელები და ჯარისკაცებიც. ტაჰრირის მოედანი იყო საპროტესტო აქციების ეპიცენტრი თებერვალში, როცა მასობრივმა პროტესტმა პრეზიდენტ.ჰოსნი მუბარაქს აიძულა, გადამდგარიყო. ეგვიპტეში ერთ კვირაში, 28 ნოემბერს იმართება საპარლამენტო არჩევნები. დემონსტრანტები დროებით სამხედრო მთავრობას ადანაშაულებენ ძალაუფლების შენარჩუნების მცდელობაში მას შემდეგ, რაც ახალ სამოქალაქო მთავრობას აირჩევენ. სამხედრო მმართველები უარყოფენ ასეთი გეგმის არსებობას.


E. contractor's agreement ხელშეკრულება, რომლის მიხედვითაც მენარდე კისრულობს შეასრულოს ხელშეკრულებით გათვალისწინებული სამუშაო, ხოლო შემკვეთი ვალდებულია გადაუხადოს მენარდეს შეთანხმებული საზღაური, თუ ნარდობა ითვალისწინებს რაიმე ნაკეთობის დამზადებას და მენარდე მას ამზადებს თავის მიერ შეძენილი მასალით, მაშინ იგი შემკვეთს გადასცემს საკუთრებას დამზადებულ ნაკეთობაზე. თუ დამზადებულია გვაროვნული ნივთი, მაშინ გამოიყენება ნასყიდობის წესები. ნარდობასთან დაკავშირებული ხარჯთაღრიცხვის შედგენა არ ანაზღაურდება, თუ შეთანხმებით სხვა რამ არ არის გათვალისწინებული (საქართველოს „სამოქალაქო კოდექსი“, მუხლი 629). Source: მოხელის სამაგიდო ლექსიკონი / გაეროს განვითარების პროგრამა; [შემდგ.: სამსონ ურიდია და სხვ.; რედ.: ვაჟა გურგენიძე] - თბ., 2004 - 483გვ.: ცხრ.; 24სმ. - (საჯარო მოსამსახურის ბ-კა). - ISBN 99940-0-063-2: [ფ.ა.]


პიტის კუნძული პიტი — მეორე უდიდსი კუნძული ჩატემის არქიპელაგის შემადგენლობაში, რომელიც ახალ ზელანდიას ეკუთვნის. კუნძულის ფართობი 62 კმ2-ია. მდებარეობს ახალი ზელანდიის მთავარი კუნძულიდან 800 კმ-ით აღმოსავლეთით, ჩატემის კუნძულიდან 20 კმ-ით სამხრეთ-აღმოსავლეთით, რომლისგანაც პიტის სრუტითაა გამოყოფილი. კუნძული საკმაოდ გორაკ-ბორცვიანია, უმაღლესი წერტილი ზღვის დონიდან 241 მეტრზეა აღმართული. 2011 წლის მონაცემებით, მოსახლეობა 38 ადამიანს შეადგენს. პიტის კუნძული პირველი დასახლებული ადგილია დედამიწაზე, სადაც პირველად დგება ახალი წელი.[1] ევროპელებმა კუნძული 1791 წელს აღმოაჩინეს. იხილეთ აგრეთვე[რედაქტირება] რესურსები ინტერნეტში[რედაქტირება] - Moriori Education Resources Online - Official Moriori Website With Information on Pitt Island Moriori სქოლიო[რედაქტირება] - ↑ First Sunrise of the New Millennium. Astronomical Applications Department, U.S. Naval Observatory.


ძიების შედეგები შექმენით გვერდი „ენრიკე ზღვაოსანი“ ქართულ ვიკიპედიაში! - სტატია: კატეგორია:დაბადებული 1394. ალფონსო V არაგონის და სიცილიის მეფე ენრიკე ზღვაოსანი – პორტუგალიის მეფის ჟუან I შვილი. მთავარი სტატია: კატეგორია:გარდაცვლილი2 კბ (58 სიტყვა) - 13:43, 16 თებერვალი 2016 - კვლევისა და ათვისების საქმის სულისჩამდგმელი იყო პორტუგალიის უფლისწული ენრიკე ზღვაოსანი. მან სამხრეთ პორტუგალიის ერთ-ერთ კონცხზე დააარსა სანაოსნო სკოლა, სადაც22 კბ (913 სიტყვა) - 15:39, 20 იანვარი 2021 - ხელშეკრულება, დაიდო კავშირი ინგლის-პორტუგალიას შორის; 1394 — დაიბადა ენრიკე ზღვაოსანი, ჟუან I შვილი. 1415 — ჟუან I დაიპყრო ქალაქი სეუტა აფრიკის სანაპიროზე30 კბ (1 257 სიტყვა) - 04:57, 27 იანვარი 2021


ახალციხეში 1989 წლის 9 აპრილი გაიხსენეს


source: wikipedia

text: ცენტრი () — რეგიონი საფრანგეთის ცენტრალურ დასავლეთში. შედგება 6 დეპარტამენტისაგან: შერი, ერი და ლუარი, ენდრი, ენდრი და ლუარა, ლუარე, ლუარი და შერი. ფართობი - 39,2 ათასი კვ.კმ., მოსახლეობა - 2,3 მლნ. ქალაქები: ორლეანი, ტური, ბურჟი, ბლუა. ლუარის ხეობა მისი მრავალი ციხე-სიმაგრით მრავალ ტურისტს იზიდავს წლის განმავლობაში. საფრანგეთის რეგიონები


მეცხვარეობა მეცხვარეობა, მეცხოველეობის დარგი, რომლის ამოცანაა ცხვრის მოშენება ძვირფასი ნედლეულისა (მატყლი, მაჟდაკი, ტყავი) და საკვები პროდუკტების (ხორცი, რძე, ქონი) მისაღებად. მატყლისაგან მზადდება მაღალხარისხოვანი ქსოვილი, ნოხი, ნადაბი, ქეჩა, ცხვრის ტყავისაგან — ქურქი, ბეწვეული, რძისაგან — მაღალი ხარისხის ყველი (თუშური, როქფორი, პიკარინო, ბრინზა და სხვა ნაწარმი). მეცხვარეობას დასაბამი მიეცა წინა ისტორიულ პერიოდში, როდესაც ადამიანმა გამოიყენა მოშინაურებული ცხვრის პროდუქტები. შინაური ცხვრის წინაპარს (გარეულ ცხვარს) მატყლი არა აქვს. მსოფლიოში დღეისათვის გავრცელებულ 500-ზე მეტ ცხვრის ჯიშიდან მხოლოდ 43-ს არა აქვს მატყლი. უმატყლო ცხვრისაგან შერჩევის გზით მიიღეს უხეშმატყლიანი ცხვარი. ახალ წელთაღრიცხვაზე რამდენიმე საუკუნით ადრე მცირე აზიაში გამოიყვანეს წმინდა და ნახევრადწმინდა მატყლიანი ცხვარი; შუა აზიაში ხალხური სელექციით გამოიყვანეს ადრემწიფადი ცხვრის ერთგვაროვანგანმატყლიანი ჯიშები, რამაც საფუძველი ჩაუყარა თანამედროვე ნახევარწმინდამატყლიან სახორცე-სამატყლე მეცხვარეობას. ძირითადი პროდუქტების მიხედვით არჩევენ წმინდამატყლიან, ნახევრადწმინდამატყლიან., ნახევრადუხეშმატყლიან და უხეშმატყლიან მიმართულებებს. მათში განასხვავებენ სახორცე-სამატყლე, სამატყლე-სამაჟდაკე, სამატყლე-სახორცე-სარძეო და სხვა მიმართულებებს. საქართველოში მეცხვარეობა წელთაღრიცხვამდე იყო განვითარებული ძირითადად ზაფხულის ან ზამთრის საძოვრების ზონებში. ბუნებრივი სავარგულების რაციონალური გამოყენების შესაბამისად, ძველთაგანვე ჩამოყალიბდა 3 სისტემა: სამრეწველო-მომთაბარე, სამრეწველო-სტაციონარული და სამომხმარებლო-საკარმიდამო. პირველი გავრცელებულია თუშეთში, კახეთში, ხევსურეთში, მთიულეთში, ქართლში; მეორე — მესხეთ-ჯავახეთსა და თრიალეთში; მესამე — ძირითადად დასავლეთ საქართველოში. ძველი ქართული ცხვრის შეჯვარებით ცაკელთან და დუმიან (ცხიმკუდიან) ჯიშებთან ხალხური სელექციის გზით შეიქმნა თუშური ცხვარი, რომელმაც გავლენა მოახდინა ამიერკავკასიისა და ჩრდილოეთ კავკასიის ცხვრის ჯიშებზე. დასავლეთ საქართველოში ხალხური სელექციის გზით შეიქმნა იმერული ცხვარი. ლიტერატურა [რედაქტირება] - რჩეულიშვილი მ., ქსე, ტ. 6, გვ. 648, თბ., 1983


ადამიანის უფლებების სწავლებისა და მონიტორინგის ცენტრი (EMC) მწუხარებას გამოხატავს გერმანიაში საქართველოს მოქალაქის ზელიმხან ხანგოშვილის (თორნიკე ქავთარაშვილის) სასტიკი მკვლელობის საქმესთან დაკავშირებით და გარდაცვლილის ოჯახს, ნათესავებსა და მეგობრებს მხნეობას უსურვებს. გუშინ, 23 აგვისტოს, ბერლინში, როცა ზელიმხან ხანგოშვილი პარასკევის ლოცვაზე მეჩეთში მიდიოდა, მას ველოსიპედით გამვლელმა თავში ესროლა. ხანგოშვილი ადგილზე დაიღუპა. ზელიმხან ხანგოშვილი 2001-2005 წლებში რუსეთ-ჩეჩნეთის ომის მონაწილე და ერთ-ერთი საველე რაზმის მეთაური იყო. მის მიმართ რუსეთის სპეციალური სამსახურების ინტერესი ყოველთვის მაღალი იყო, რასაც ზელიმხან ხანგოშვილისა და მისი სხვა თანამებრძოლების საჯარო და დემონსტრაციული მკვლელობებიც ადასტურებს. საზოგადოებისთვის ცნობილია, რომ 2015 წლის 28 მაისს ზელიმხან ხანგოშვეილზე თბილისის ცენტრში შეიარაღებული თავდასხმა განხორციელდა. მას მანქანაში 8 ტყვია ესროლეს და შემთხვევით გადაურჩა სიკვდილს. ხანგოშვილების ოჯახი იძულებული გახდა საქართველო დაეტოვებინა და სხვა ქვეყნებისთვის შეეფარებინა თავი. თბილისში განხორციელებული შეიარაღებული თავდასხმის ფაქტის გამოძიების მონიტორინგსა და ზელიმხან ხანგოშვილის ინტერესების დაცვას, მის ადვოკატთან ერთად, EMC ახორციელებდა. გამოძიების მიმდინარეობის ანალიზი აჩვენებს, რომ მას არსებითად ფორმალისტური ხასიათი აქვს და მნიშვნელოვანი სამართლებრივი ხარვეზებით მიმდინარეობს, მათ შორის: 1. მიუხედავად იმისა, რომ საქმის ფაქტობრივი გარემოებები მკვლელობის მცდელობაზე მიუთითებდა, გამოძიება ჯანმრთელობის ნაკლებად მძიმე დაზიანებისა და ცეცხლსასროლი იარაღის მართლსაწინააღმდეგო ტარების ფაქტზე დაიწყო; 2. ზელიმხან ხანგოშვილისა და მისი ოჯახის წევრების სიცოცხლისათვის საფრთხის შექმნის მაღალი რისკის არსებობის მიუხედავად, სამართალდამცავებმა უარი განაცხადეს დაცვის სპეციალური ღონისძიების გამოყენებაზე დაზარალებულის მიმართ; 3. საქმეზე საჭირო საგამოძიებო მოქმედებები მათ შორის ვიდეო ჩანაწერების ამოღება და შესწავლა ან საერთოდ არ განხორციელებულა ან დაგვიანებით ჩატარდა, რამაც მტკიცებულებების განადგურება გამოიწვია და შეუძლებელი გახადა თავდამსხმელი პირების დროული იდენტიფიცირება და დაკავება; 4. გამოძიებამ არ უზრუნველყო ამოცნობის პროცედურის ჩატარება ზელიმხან ხანგოშვილთან ერთად და მნიშვნელოვანი საექსპერტო კვლევები საქმეზე მხოლოდ სამი წლის შემდგომ ჩატარდა. სამართლებრივი ხარვეზებისა და გამოძიების ფორმალური ხასიათის გათვალისწინებით, მას რაიმე სამართლებრივი შედეგი ამ დრომდე არ მოყოლია. გამოძიების დინამიკა აჩვენებს, რომ პროკურატურას საქმეზე სიმართლის დადგენის და ეფექტიანი რეაგირების რეალური ინტერესი არ ჰქონდა და მნიშვნელოვანი საგამოძიებო მოქმედებების ჩატარება გააჭიანურა და აშკარა გულგრილობა გამოავლინა. გამოძიების ხარვეზებისა და გამოვლენილი გულგრილობის ფაქტებზე EMC-მ და კერძო ადვოკატმა არაერთხელ მიმართეს სახალხო დამცველსა და საქართველოს პროკურატურის გენერალურ ინსპექციას. ვიმედოვნებთ, რომ გერმანიის ფედერაციული რესპუბლიკა შეძლებს სრულყოფილი გამოძიების წარმოებას და დამნაშავე პირების გამოვლენას. არსებითია, მკვლელობის საქმის გამოძიების პროცესში 2015 წლის მაისში თბილისში განხორციელებული თავდასხმის ეპიზოდის გათვალისწინება. იმედს გამოვთქვამთ, რომ საქართველოს პროკურატურა ეფექტიანად ითანამშრომლებს გერმანიის სამართალდამცავ ორგანოებთან გამოსაძიებელ საქმეებზე სიმართლის დადგენისა და დამნაშავე პირების დასჯის მიზნით.


text: გრიგორიანული კალენდარი, ახალი სტილი (365.2425 დღე-ღამე) — მზის კალენდარული ტიპის წელთაღრიცხვის სისტემა, რომელიც მსოფლიოს უმეტეს ქვეყნებში გამოიყენება. იგი იულიუსის კალენდრის მოდიფიკაციაა და მისი ჩანაცვლების მიზნით შემოღებულ იქნა 1582 წელს, რომის პაპ გრიგოლ XIII-ის მიერ. უმთავრესი განსხვავებაა ნაკიანი წლების განსხვავებული განაწილება, რომელმაც წელიწადის საშუალო ხანგრძლივობა 365.2425 დღეზე დაიყვანა. ეს უფრო ახლოა დედამიწის მზის გარშემო მოძრაობაზე დაკვირვებით დადგენილი ტროპიკული წელიწადის ხანგრძლივობასთან, რომელიც 365.2422 დღეს შეადგენს. ნაკიანი წლის განსაზღვრის წესი შემდეგია: გრიგორიანული კალენდრის შემოღება ორმა მიზეზმა განაპირობა. პირველი: იულიუსის კალენდარი არასწორად მიიჩნევდა, რომ მზის წელიწადის საშუალო ხანგრძლივობა 365.25 დღეა, რაც, საშუალოდ, ყოველ საუკუნეში 1 დღეზე ოდნავ ნაკლებ ცდომილებას იძლეოდა, აქედან გამომდინარე, იულუსის კალენდარში ყოველი მეოთხე წელი, გამონაკლისის გარეშე, ნაკიანია. მეორე: ნიკეის პირველი საეკლესიო კრებიდან (ჩვ. წ. 325) მოყოლებული იულიუსის კალენდარში ზედმეტი ნაკიანი დღეების რაოდენობამ გამოიწვია ცდომილება, რომლის გამოც გაზაფხულის ბუნიობა (ჩრდილო ნახევარსფეროში) მის ნომინალურ თარიღზე, 21 მარტზე ბევრად ადრე ხდებოდა. ეს თარიღი მნიშვნელოვანია ქრისტიანული ეკლესიებისთვის, რადგან იგი აღდგომის თარიღის გაანგარიშების საფუძველს წარმოადგენს. გრიგორიანულმა რეფორმამ საშუალო კალენდარული წელიწადი 0.0075 დღით შეამოკლა, რითაც ბუნიობიდან კალენდრის მზარდი გადახრა შეაჩერა და დაგროვებული სხვაობის აღმოსაფხვრელად კალენდარული თარიღები 10 დღით წინ გადასწია: 1582 წლის 4 ოქტომბერს, ხუთშაბათს, პირდაპირ მოჰყვა პარასკევი, 1582 წლის 15 ოქტომბერი. გარდა ამისა, რეფორმამ ცვლილება შეიტანა მთვარის ციკლშიც, რომელსაც ეკლესია აღდგომის თარიღის გამოთვლაში იყენებდა, რადგან ასტრონომიული ახალი მთვარე ნომინალურ თარიღზე 4 დღით ადრე ჩნდებოდა ხოლმე. აღსანიშნავია, რომ მიუხედავად ამ ცვლილებებისა, გრიგორიანული კალენდარი, წინამორბედის მსგავსად, გეოცენტრულ მოდელს ეყრდნობოდა. თავდაპირველად რეფორმა კათოლიკურმა ქვეყნებმა და მათმა კოლონიებმა მიიღეს. შემდეგი სამი საუკუნის განმავლობაში „გაუმჯობესებულ კალენდარზე“ გადავიდნენ პროტესტანტული და მართლმადიდებლური ქვეყნები, რომელთაგანაც ბოლო საბერძნეთი იყო, სადაც კალენდარი 1923 წელს, მხოლოდ სამოქალაქო მიზნებისთვის მიიღეს. გარდამავალი პერიოდის თარიღების არაორაზროვნად მისათითებლად დოკუმენტებსა და ისტორიულ ტექსტებში დაიწყეს ორმაგი დათარიღების გამოყენება, რომელსაც ძველი სტილი და ახალი სტილი ეწოდება. XX საუკუნეში მსოფლიოს სახელმწიფოთა უმეტესობამ გრიგორიანული კალენდარი მიიღო, სულ მცირე, სამოქალაქო მიზნებისთვის. გრიგორიანული კალენდრის სტრუქტურა გრიგორიანული კალენდარი, იულიუსის კალენდრის მსგავსად, მზის კალენდარია, რომელიც 12 თვისგან შედგება, ხოლო თითოეული თვე 28–31 დღეს შეიცავს. ორივე კალენდარში 365 დღეა, ხოლო ნაკიანი წლების თებერვალს ერთი დღე ემატება. თვეთა დასახელება და ხანგრძლივობა იგივეა, რაც იულიუსის კალენდარში. მთავარი განსხვავება ისაა, რომ გრიგორიანულ კალენდარში ნაკიანია საუკუნის აღმნიშვნელი მხოლოდ ყოველი მე-4 წელი, ანუ ყოველ 400 წელიწადში მხოლოდ 1 საუკუნის აღმნიშვნელი წელია ნაკიანი (იულიუსის კალენდარზე 3-ით ნაკლები). როგორც წესი, ნაკიანია ყოველი მე-4 წელიწადი. ისტორიულად, ნაკიანი დღის დამატება 24 თებერვლის გაორმაგებით მიიღწეოდა (XV საუკუნემდე ნაკიან წლებში ორი 24 თებერვალი იყო), თუმცა, პრაქტიკა შეიცვალა და ნაცვლად ამისა, ნაკიანი წლების თებერვალს ერთი დღე დაემატა (29 თებერვალი). 1969 წლის რეფორმამდე თებერვლის დღესასწაულებს 23 რიცხვის შემდეგ კათოლიკური ეკლესია ერთი დღის დაგვიანებით აღნიშნავდა. გრიგორიანული კალენდრის წლები განისაზღვრება თანმიმდევრობითი დანომრვით. კალენდარული თარიღის სრულად გადმოცემისთვის საჭიროა წელი (ინომრება ძველი ან ახალი წელთაღრიცხვის მითითებით), თვე (განისაზღვრება სახელით ან ნომრით) და დღე (ინომრება თანმიმდევრობით, 1-დან). მიუხედავად იმისა, რომ კალდენდარული წელი ამჟამად 1 იანვრიდან 31 დეკემბერის ჩათვლით გრძელდება, წლის დასაწყისად სხვადასხვა პერიოდში სხვადასხვა თარიღები იყო აღებული (იხილეთ სექცია „წლის დასაწყისი“). ერთი სრული კალენდარული ციკლი ზუსტად 400 წელს, ანუ 146 097 დღეს შეადგენს. ამ 400 წლიდან 303 მარტივია და 365 დღისგან შედგება, ხოლო 97 ნაკიანია და 366 დღეს მოიცავს. საშუალო კალენდარული წელიწადის ხანგრძლივობაა დღე = 365.2425 დღე, ანუ 365 დღე, 5 საათი, 49 წუთი და 12 წამი. იმ პერიოდებში, რომლებშიც არ შედის საუკუნის აღმნიშვნელი მარტივი წელი (როგორიცაა 1900), კალენდარი 28 წელიწადში ერთხელ მეორდება, რომლის განმავლობაშიც 29 თებერვალი კვირის ყოველ დღეზე თითოჯერ მოხვდება, ხოლო ყოველი სხვა თარიღი ყოველ კვირის დღეზე ზუსტად ოთხჯერ. გრიგორიანული რეფორმა გრიგორიანული კალენდარი იულიუსის კალენდრის რეფორმა იყო. იგი შემოღებული იქნა პაპის ბულით Inter gravissimas, რომელიც პაპმა გრიგოლ XIII-მ (რომლის სახელსაც კალენდარი ატარებს) 1582 წლის 24 თებერვალს გამოსცა. ცვლილების მიზანი იყო აღდგომის დღესასწაულის თარიღის დაახლოვება იმ თარიღთან, რომელზეც მას ადრექრისტიანულ ეკლესიაში აღნიშნავდნენ. იულიუსის კალენდრის თავდაპირველი ცდომილება (მცდარი დაშვება, რომ წელიწადში ზუსტად 365.25 დღეა) გახდა მიზეზი იმისა, რომ ბუნიობის თარიღები დასცილდა რეალურ მოვლენას, რამაც პასქალიაში ცდომილება გამოიწვია. ნიკეის კრების რეკომენდაცია იყო, რომ ყველა ქრისტიანულ ეკლესიაში აღდგომა ერთსა და იმავე დღეს უნდა აღენიშნათ, მიუხედავად ამისა, მსგავსი შეთანხმება მხოლოდ ხუთი საუკუნის შემდეგ გახდა შესაძლებელი. საფუძველი აღდგომის თარიღი წარმოადგენს ჩრდილოეთ ნახევარსფეროს გაზაფხულის ბუნიობის მათემატიკურ ფუნქციას (computus): აღდგომა აღინიშნება საეკლესიო კალენდრის სავსე მთვარის შემდგომ კვირა დღეს არაუადრეს 21 მარტისა, რომელიც გაზაფხულის ბუნიობის ნომინალურ თარიღად მიიჩნევა. შესაბამისად, კათოლიკური ეკლესიისთვის მიუღებელი იყო ის ფაქტი, რომ ბუნიობის კალენდარული თარიღი სულ უფრო შორდებოდა ბუნებრივ მოვლენას. კალენდარში არსებული ზრდადი ცდომილების შესახებ მკვლევარებისთვის კერ კიდევ ადრე შუა საუკუნეებიდან კარგად იყო ცნობილი. ბედა ღირსი VIII საუკუნეში წერდა, რომ აკუმულირებული ცდომილება უკვე სამ დღეზე მეტი იყო. დაახლოებით 1200 წელს როჯერ ბეკონმა გამოთვლების შედეგად 7 ან 8 დღის ტოლი ცდომილება მიიღო. დაახლოებით 1300 წელს კალენდრის რეფორმის საჭიროებაზე წერდა დანტე. მსგავსი რეფორმის ჩატარების პირველ მცდელობას ადგილი ჰქონდა 1475 წელს, როდესაც პაპმა სიქსტუს IV-მ ვატიკანში ამ მიზნით რეგიომონტანუსი მოიწვია. მეცნიერი რომში ჩასვლიდან მალევე გარდაიცვალა, რამაც პროექტის ჩაშლა გამოიწვია. XV საუკუნეში, ასტრონომიული დაკვირვებების სიზუსტის ზრდასთან და შესაბამისი ცოდნის დაგროვებასთან ერთად საკითხმა მეტი სიმწვავე შეიძინა. მომდევნო ათწლეულების განმავლობაში კალენდრის ცვლილების მოთხოვნით არაერთი პუბლიკაცია შეიქმნა, მათ შორის ორი, 1515 და 1578 წლებში სალამანკის უნივერსიტეტიდან ვატიკანშიც გაიგზავნა, თუმცა, პროექტზე მუშაობა 1540 წლამდე არ დაწყებულა და მხოლოდ პაპ გრიგოლ XIII-ს დროს (1572–1585) განხორციელდა. მომზადება 1545 წელს ტრენტის საეკლესიო კრებამ პაპ პავლე III-ს კალენდრის რეფორმირების უფლებამოსილება მიანიჭა და მოითხოვა, რომ მარტის ბუნიობის თარიღი დაბრუნებულიყო იმ დღეზე, რომელზეც იგი ნიკეის საეკლესიო კრების პერიოდში, ანუ 325 წლისთვის მოდიოდა და შემუშავებულიყო კალენდრის ისეთი ცვლილება, რომელიც მომავალში მსგავს ცდომილებას გამორიცხავდა, რაც შესაძლებელს გახდიდა, აღგომა უფრო სწორ დროს აღნიშნულიყო. 1577 წელს რეფორმის კომისიამ მათემატიკის ექსპერტებს კომენტარებისთვის კითხვარი გაუგზავნა. მათგან რამდენიმე, მათ შორის, ჯამბატისტა ბენედეტი და ჯუზეპე მოლეტო ფიქრობდნენ, რომ აღდგომის თარიღი მზისა და მთვარის ჭეშმარიტ მოძრაობებზე დაყრდნობით უნდა დადგენილიყო და არა მათემატიკური მეთოდით, თუმცა, მსგავსი შეთავაზებები უარყოფილ იქნა. საბოლოო რეფორმა ეყრდნობოდა კალაბრიელი მეცნიერის, ალოიზიუს ლილიოს რეკომენდაციებს. ლილიოს შემოთავაზება მოიცავდა ნაკიანი წლების შემცირებას ყოველ 4 საუკუნეში 100-დან 97-მდე საუკუნის აღმნიშვნელი 4 წლიდან სამის გამარტივებით. მან, ასევე, შემოიტანა მთვარის ეპაქტების გამოანგარიშების პრაქტიკული და ორიგინალური მეთოდი, რომლითაც აღდგომის თარიღთან დაკავშირებული დიდი ხნის განმავლობაში არსებული დაბრკოლება გადაიჭრა. უძველეს ცხრილებში მოცემული იყო მზის საშუალო გრძედი. გერმანელმა მათემატიკოსმა, ქრისტოფერ კლავიუსმა, რომელიც გრიგორიანული კალენდრის ერთ-ერთი არქიტექტორი იყო, შენიშნა, რომ ეს ცხრილები ვერც გაზაფხულის ბუნიობის ზუსტ დროზე და ვერც ტროპიკული წლის საშუალო ხანგრძლივობაზე თანხმდებოდნენ. იგივე ცდომილება შეამჩნია ტიხო ბრაჰემაც. ნაკიანი წლების ახალი წესი (97 ნაკიანი წელიწადი ყოველ 400 წელში) 1560 წელს ვერონელმა მათემატიკოსმა, პიეტრო პიტატიმ მოამზადა. მან შემიშნა, რომ ეს წესი თანხვედრაში იქნებოდა ალფონსის ცხრილებით განსაზღვრულ ტროპიკულ წელიწადთან და კოპერნიკის (De revolutionibus) და ერაზმუს რაინჰოლდის (Prutenic tables) გამოანგარიშებული ტროპიკული წელიწადის საშუალო ხანგრძლივობასთანაც. თუ ამ სამი საშუალო წელიწადის ხანგრძლივობის მეტობას 365 დღესთან ბაბილონური სამოცობითი სისტემით გამოვსახავთ, მივიღებთ შემდეგ სიდიდეებს: 0;14,33,9,57 (ალფონსის), 0;14,33,11,12 (კოპერნიკის) და 0;14,33,9,24 (რაინჰოლდის). ათობით სისტემაში ეს უდრის, შესაბამისად, 0.24254606, 0.24255185 და 0.24254352. სამივე სიდიდის პირველი ოთხი მაჩვენებელი ერთი და იგივეა (0.2425) და გრიგორიანული კალენდრის წელიწადის ხანგრძლივობაც 365.2425 დღეა, რის გამოც პიტატის შემოთავაზება ასტრონომებისათვის მისაღები აღმოჩნდა. ლილიოს შემოთავაზება ორ კომპონენტს მოიცავდა. პირველი ეხებოდა წელიწადის ხანგრძლივობის შესწორებას. საშუალო ტროპიკული წელიწადის სიგრძე 365.24219 დღეა. ლილიოს დროს ალფონსის ცხრილებიდან აღებული სიდიდე, 365.2425463 დღე გამოიყენებოდა. იულიუსის კალენდარში საშუალო წელიწადი 365.25 დღეა, რის გამოც იგი თითქმის 11 წუთით უფრო ხანგრძლივია, ვიდრე ტროპიკული წელიწადი. აღნიშნული ცდომილება გროვდება და ყოველ 400 წელიწადში დაახლოებით სამ დღეს აღწევს. ლილიოს შემოთავაზებამ შედეგად ახალი ხანგრძლივობა – 365.2425 დღე გამოიღო (იხილეთ სიზუსტე). გრიგორიანული რეფორმის მიმდინარეობისას ნიკეის კრებიდან მოყოლებული უკვე 10-დღიანი ცდომილება იყო აკუმულირებული, რის გამოც გაზაფხულის ბუნიობა 10 ან 11 მარტს უწევდა, საკლესიო კალენდრით განსაზღვრული 21 მარტის ნაცვლად და რეფორმის განუხორციელებლობის შემთხვევაში ცდომილება ზრდას განაგრძობდა. ლილიომ გამოთქვა მოსაზრება, რომ 10-დღიანი ცდომილების გასწორება 40 წლის განმავლობაში, 10 ნაკიანი წლის გამარტივებით (ნაკიანი დღის ამოღებით) უნდა მომხდარიყო, რაც გაზაფხულის ბუნიობას თანდათანობით დააბრუნებდა 21 მარტზე. ლილიოს მოსაზრებები კარგად არგუმენტირებულ, 800 გვერდიან ნაშრომში განავრცო კლავიუსმა. ლილიოსგან განსხვავებით, მისი იდეა იყო 10-დღიანი ცდომილების ერთბაშად გასწორება და საბოლოოდ, პაპიც ამ აზრს მიემხრო. მეორე კომპონენტი მოიცავდა ფორმულას, რომელიც შედეგად გამოიღებდა ზუსტ და ამავე დროს, მარტივ წესებზე დაფუძნებულ კალენდარს. ლილიოს ფორმულით, 10-დღიანი კორექცია ნიკეის კრების შემდეგ დაგროვებულ ცდომილებას გაასწორებდა, რის შემდეგაც ნაკიანი წლების რაოდენობა იქნებოდა 97 ყოველი 400-დან და არა ყოველი მე-4, როგორც ეს იულიუსის კალენდარში იყო. ახალი წესით, „100-ის ჯერადი წლები მხოლოდ იმ შემთხვევაში იქნება ნაკიანი, თუ ისინი 400-ზეც უნაშთოდ იყოფა“. გადახედვას საჭიროებდა მთვარის კალენდრის 19-წლიანი ციკლიც, რადგან ასტრონომიული ახალი მთვარე, რეფორმის პერიოდში, კალენდარულ ახალ მთვარეზე ოთხი დღით ადრე დგებოდა. ციკლის კორექცია ყოველ 300 ან 400 წელიწადში ერთხელ (2500 წლის განმავლობაში 8-ჯერ) უნდა მომხდარიყო, რასაც დაემატებოდა შესწორებები იმ წლებისთვის, რომლებიც აღარ იყო ნაკიანი (ე.ი. 1700, 1800, 1900, 2100 და ა.შ.). მეტიც, შემოტანილი იქნა აღდგომის თარიღის გამოთვლის ახალი მეთოდიც. კალენდრის საბოლოო ვერსიაში ლილიოს შემოთავაზებები მცირედი შესწორებებით შევიდა. ახალი კალენდრის შემოღებისას ნიკეის კრებიდან გასული 13 საუკუნის განმავლობაში დაგროვებული ცდომილება კალენდრიდან 10 დღის წაშლით გასწორდა: იულიუსის კალენდრით 1582 წლის 4 ოქტომბრის (ხუთშაბათი) შემდეგ დადგა გრიგორიანული კალენდრის პირველი დღე, 1582 წლის 15 ოქტომბერი (პარასკევი; კვირის დღეების ციკლი არ დარღვეულა). პირველი ბეჭდური გრიგორიანული კალენდარი რეფორმის გამოცხადებიდან ერთი თვის შემდეგ (1582 წლის 3 აპრილის წერილით) პაპმა კალენდრის გამოცემის ექსკლუზიური უფლება ათი წლით მიანიჭა ვინმე ანტონიო ლილიოს. („ახალი კალენდარი ახალი რეფორმის მიხედვით“), რომელიც ვინჩენცო აკოლტიმ დაბეჭდა და ერთ-ერთ პირველ რეფორმისშემდგომ ბეჭდურ კალენდარს წარმოადგენს, ატარებდა შენიშვნას, რომ იგი პაპის და ანტონი ლილიოს ნებართვით იყო გამოცემული. პაპის დადგენილება 1582 წლის 20 სექტემბერს გაუქმდა, რადგან აღმოჩნდა, რომ ანტონიო ლილიო კალენდრებზე მოთხოვნას ვერ აკმაყოფილებდა. შემოღება მიუხედავად იმისა, რომ რეფორმა საჯაროდ და ყველა საზეიმო წესის დაცვით იქნა გატარებული, პაპის ბულს არავითარი ძალა არ გააჩნდა კათოლიკური ეკლესიის (რომლის უზენაესი რელიგიური ლიდერიც თავად იყო) და პაპის ოლქების (რომელსაც უშუალოდ მართავდა) გარეთ. ცვლილებები, რომელსაც რეფორმა ითვალისწინებდა ეხებოდა სამოქალაქო კალენდარს, რომელზეც პაპს არავითარი ძალაუფლება არ გააჩნდა, შესაბამისად, საჭირო იყო კალენდრის მიღება ყველა ცალკეული სახელმწიფოს მიერ, რათა მას რაიმე ლეგალური ძალა ჰქონოდა. ბულმა 1582 წელს კათოლიკური ეკლესიისთვის კანონის ძალა შეიძინა, თუმცა, იგი არ უღიარებია პროტესტანტულ ეკლესიას, აღმოსავლეთის მართლმადიდებლურ ეკლესიებს და რამდენიმე სხვას. შესაბამისად, აღდგომის აღნიშვნის თარიღები სხვადასხვა ეკლესიაში კვლავ განსხვავებული დარჩა. 1582 წლის 29 სექტემბერს მეფე ფილიპე II-მ იულიუსის კალენდრიდან გრიგორიანულზე გადასვლა ბრძანა. ამან გავლენა იქონია კათოლიკური ევროპის დიდ ნაწილზე, რადგან იმ დროისათვის ფილიპე არა მარტო ესპანეთისა და პორტუგალიის, არამედ იტალიის დიდი ნაწილის მმართველიც იყო. ამ ტერიტორიებზე, ასევე, პოლონეთ–ლიეტუვის თანამეგობრობასა (რომელსაც ანა იაგელონი მართავდა) და პაპის ოლქებში ახალი კალენდარი პაპის ბულში დასახელებულ თარიღზე შეიცვალა, ანუ იულიუსის 1582 წლის 4 ოქტომბრის შემდეგ დადგა გრიგორიანული 1582 წლის 15 ოქტომბერი. რამდენადმე გვიან განხორციელდა რეფორმა ესპანეთისა და პორტუგალიის კოლონიებში, რისი მიზეზიც გაჭიანურებული კომუნიკაცია გახდა. კიდევ ერთმა მძლავრმა კათოლიკურმა სახელმწიფომ ევროპაში, საფრანგეთმა, ცვლილება რამდენიმე თვის დაგვიანებით გაატარა: 9 დეკემბერს მოჰყვა 20 დეკემბერი. კალენდრის შემოღებას პირველ ეტაპზე ბევრი პროტესტანტული სახელმწიფო ეწინააღმდეგებოდა. ბევრი პროტესტანტი შიშობდა, რომ რეფორმა მათი კათოლიკური გავლენის ქვეშ დასაბრუნებლად გამიზნული შეთქმულების ნაწილი იყო. მაგალითად, ბრიტანეთს გრიგორიანული რეფორმა პირდაპირ არასდროს შემოუღია. ნაცვლად ამისა, დიდი ბრიტანეთის პარლამენტის აქტი 1750-ის დანართში, რომელიც ახალი კალენდრის შემოღებას ითვალისწინებდა, მოცემული იყო აღდგომის თარიღის ახალი გაანგარიშება, რომელიც გრიგორიანული კალენდრის იდენტურ შედეგებს იძლეოდა, თუმცა, თავად პაპის სახელი არსად იყო ნახსენები. შედეგად, დიდი ბრიტანეთის სამეფომ და კოლონიებმა (ახლანდელი ამერიკის შეერთებული შტატების ჩათვლით გრიგორიანული კალენდარი 1752 წელს აამოქმედეს. მათ 1753 წელს შვედეთი მოჰყვა. 1917 წლამდე თურქეთი ყოველდღიური მიზნებისთვის ისლამური ჰიჯრის მთვარის კალენდარს იყენებდა, ხოლო ფისკალური მიზნებისთვის იულიუსის კალენდარს. ფისკალური წლის დასაწყისად 1 მარტი ითვლებოდა და წლების რიცხვი მიახლოებით ემთხვეოდა რუმის კალენდარში მოცემულ ჰიჯრის წელიწადის რიცხვს. რამდენადაც მზის წელიწადი მთვარისაზე ხანგრძლივია, დროდადრო საჭირო ხდებოდა წლების რიცხვებში „ნახტომის“ გაკეთება, რათა ორი კალენარი ერთმანეთს გათანაბრებოდა. 1917 წლის 1 მარტს ფისკალური კალენდარი გრიგორიანულზე გადავიდა, 1926 წლის 1 იანვრიდან კი მისი გამოყენება ყოველდღიური მიზნებისთვისაც დაიწყეს. შემოღება ქვეყნების მიხედვით ახალი სტილის საკითხი ქართულ მართლმადიდებლურ ეკლესიაში 1917 წელს მოხდა რევოლუცია. საკანონმდებლო ორგანოებში დაისვა კალენდრის საკითხიც. 1918 წლის 14 აპრილს საქართველოს კათოლიკოს-პატრიარქს კირიონს მოუვიდა ტელეფონოგრამა: „აპრილის 13 მიღებულ იქმნა კანონი ამიერკავკასიის რესპუბლიკებში ახალი დროთა აღრიცხვის შესახებ; აპრილის 18 უნდა ცნობილ იქმნას მაისის პირველად. აღდგომა იდღესასწაულება მაისის 5 (ძვ. სტ. 22 აპრილს). ამის მიხედვით მოძრავი დღესასწაულები წაიწევიან წინ 13 დღით. ინებეთ სათანადო განკარგულება“. ტელეფონოგრამა მოსმენილ იქმნა საკათალიკოზო საბჭოში. განსხვავება გრიგორიანული და იულიუსის კალენდრების თარიღებს შორის მიუხედავად იმისა, რომ ნაკიანი წლების გასწორების მეთოდი გვიან შუა საუკუნეებამდე 24 თებერვლის გაორმაგება იყო, ზემოთ მოცემულ ცხრილში აღნიშნულ მეთოდად 29 თებერვალია გამოყენებული. 1582 წლამდე პერიოდისთვის გრიგორიანული კალენდარი პროლეპტურია (ე.ი. უკუთვლით გამოიყენება) და განსხვავება გრიგორიანულ კალენდარსა და იულიუსის კალენდარს შორის ყოველ 400 წელიწადში 3 დღით იზრდება. ქვემოთ მოცემული განტოლებით შესაძლებელია გამოთვლა, თუ რამდენი დღით წინ არის გრიგორიანული კალენდარი იულიუსის კალენდარზე. უარყოფითი შედეგი ნიშნავს, რომ წინ იულიუსის კალენდარია. სადაც არის სხვაობა დღეებში, ხოლო არის ასტრონომიული წელი, რომელიც ქრისტეს შეობამდე წელთა აღრიცხვისთვის უარყოფით რიცხვებს იყენებს. ნიშნავს, რომ თუ შედეგი ნამდვილი რიცხვი არაა, იგი უნდა დამრგვალდეს ქვემოთ უახლოეს ნამდვილ რიცხვამდე. შესაბამისად, 1900-იან წლებში მივიღებთ: 1900/400 = 4, ხოლო −500-იან წლებში: −500/400 = −2. წლის დასაწყისი რომის რესპუბლიკაში და რომის იმპერიაში გამოიყენებოდა ე.წ. საკონსულო წლები, რომლებიც იწყებოდა კონსულთა პირველ სამუშაო დღეს. სავარაუდოდ, ძვ. წ. 222 წლამდე ეს იყო 1 მარტი, 15 მარტი ძვ. წ. 222 წლიდან, ხოლო ძვ. წ. 153 წლიდან 1 იანვარი. იულიუსის კალენდარში, რომელიც ძვ. წ. 45 წელს იწყება, წლის დასაწყისად 1 იანვარი შენარჩუნდა. მიუხედავად იმისა, რომ შეიცვალა წლების რიცხვი, თვეების ციკლი იანვრიდან დეკემბრამდე უცვლელი დარჩა და დღემდე ნარჩუნდება. შუა საუკუნეებში, კათოლიკური ეკლესიის ძლიერი გავლენის გამო, წლის დასაწყისად რომელიმე მნიშვნელოვანი ქრისტიანული დღესასწაული გამოიყენებოდა, მათ შორის, 25 დეკემბერი (შობა), 25 მარტი (ხარება) ან აღდგომა (საფრანგეთში), ხოლო ბიზანტიის იმპერიაში წელი 1 სექტემბერს იწყებოდა. რუსეთში ახალი წელი 1 მარტს იწყებოდა, ხოლო 1492 წელს ეს თარიღი 1 სექტემბრით შეიცვალა. დიდი ბრიტანეთის ყოველდღიურ ცხოვრებაში ახალი წლის დასაწყისად 1 იანვარი მიიჩნეოდა და შესაბამისი დღესასწაულიც იმართებოდა ხოლმე, თუმცა, XII საუკუნიდან 1751 წლამდე წელი იურიდიულად 25 მარტს იწყებოდა (ე.წ. Lady Day). მაგალითად, პარლამენტის ჩანაწერების მიხედვით, ჩარლზ I-ის სიკვდილით დასჯის თარიღი, 30 იანვარი, 1648 წელს ეკუთვნის, რადგან წელი 24 მარტამდე არ მთავრდებოდა, მაგრამ გვიანდელი ისტორიკოსების ჩანაწერების მიხედვით, რომლებიც წლის დასაწყისად 1 იანვარს მიიჩნევდნენ, აღნიშნული მოვლენა 1649 წელს მოხდა. დასავლეთევროპული ქვეყნების უმეტესობაში წლის დასაწყისად 1 იანვარი გრიგორიანული კალენდრის შემოღებამდე იყო დადგენილი. მაგალითად, შოტლანდიამ აღნიშნული ცვლილება 1600 წლის 1 იანვრიდან აამოქმედა, რაც ნიშნავდა, რომ 1599 წელი მოკლე წელიწადი იყო. ინგლისმა, ირლანდიამ და ბრიტანეთის კოლონიებმა წლის დასაწყისად 1 იანვარი 1752 წელს დაადგინეს, შესაბამისად, 1751 წელი მოკლე იყო და მხოლოდ 282 დღისგან შედგებოდა. აღნიშნული რეფორმა, ისევე, როგორც გრიგორიანული კალენდრის შემოღება 1752 წლის სექტემბერში მოცემული იყო 1750 წლის კალენდრის აქტით ( იხილეთ სექცია შემოღება). იმ ქვეყნებში, სადაც ახალი წლის დაწყების დღე სპეციალური კანონით ან დადგენილებით იქნა შემოღებული, შესაბამისი წლის დადგენა მარტივია, თუმცა, ბევრ ქვეყანაში მსგავსი კანონი არასოდეს მიუღიათ და წლის დასაწყისი ტრადიციების, მოდის ან სხვა ქვეყნების გავლენის მიხედვით იცვლებოდა. არც პაპის ბული და არც მასზე თანდართული დოკუმენტები ახალი წლის დაწყების თარიღს არ მიუთითებს, თუმცა, იგი ნაგულისხმევია წმინდანთა მოსახსენებელი დღეების ორ ცხრილში, რომელთაგანაც ერთი 1582 წელს ეხება და მთავრდება 31 დეკემბერს, ხოლო მეორე ეხება ნებისმიერ სხვა წელს და იწყება 1 იანვრიდან. მთვარის ეპაქტებიც გრიგორიანულ კალენდარში 1 იანვრის მიხედვითაა მოცემული, განსხვავებით იულიუსის კალენდრისგან, სადაც ეს თარიღი 22 მარტია. ორმაგი დათარიღება 1582 წლიდან (როცა გრიგორიანული კალენდარი პირველად შევიდა ხმარებაში ზოგიერთ ქვეყანაში) 1923 წლამდე (როცა მისი შემოღება ბოლო ქვეყანამ დაასრულა), ხშირად საჭირო ხდებოდა მოვლენათა თარიღების აღნიშვნა ორგვარად, იულიუსის და გრიგორიანული კალენდრების მიხედვით, მაგალითად, „10/21 თებერვალი, 1750/51“, სადაც ორი სხვადასხვა წლის გამოყენება გამოწვეულია ქვეყნებს შორის წლის დასაწყისის თარიღების სხვაობით (ამ მიზეზით ორმაგი დათარიღება 1582 წლამდეც კი ზოგჯერ საჭირო იყო). ბენჯამინ ვული მათემატიკოს ჯონ დის (1527–1608/9) ბიოგრაფიაში შენიშნავს, რომ 1582 წლის შემდეგ ინგლისში მიღებული იყო წერილებზე ორი თარიღის აღნიშვნა (, ძვ. სტ. და ახ. სტ.). ძველი სტილი და ახალი სტილი ტერმინები „ძველი სტილი“ და „ახალი სტილი“ აღნიშნავს დათარიღების სისტემებს კალენდრის ცვლილებამდე და ცვლილების შემდეგ. როგორც წესი, ეს ეხება ცვლილებას იულიუსის კალენდრიდან გრიგორიანულ კალენდარზე ევროპის რიგ ქვეყნებში, რომელიც 1582 წელს დაიწყო და XX საუკუნის დასაწყისში დასრულდა. ინგლისში, უელსში, ირლანდიაში და ბრიტანეთის ამერიკულ კოლონიებში კალენდრის ორი ცვლილება მოხდა, ორივე 1752 წელს. პირველი იყო ახალი წლის დასაწყისის გადატანა 25 მარტიდან 1 იანვარზე (რაც შოტლანდიას 1600 წელს გაეკეთებინა), მეორე ცვლილებით კი მოხდა იულიუსის კალენდრიდან გრიგორიანულზე გადასვლა, რისთვისაც 1752 წლის სექტემბერს 11 დღე მოაკლდა. ამ ორი ცვლილების გასათვალისწინებლად გამოიყეენებოდა ორმაგი, ძველი და ახალი სტილებით დათარიღება. ისეთი ქვეყნებისთვის, რომლებშიც არ მომხდარა წლის დასაწყისის ოფიციალური ცვლილება, ძველი და ახალი სტილები მხოლოდ იულიუსის და გრიგორიანულ კალენდრებს შორის სხვაობას აღნიშნავს. მართლმადიდებლური ეკლესია ბევრ ქვეყანაში ლიტურგიკული მიზნებისთვის კვლავ იულიუსის კალენდარს იყენებს. თვეები გრიგორიანულმა კალენდარმა განაგრძო იულიუსის კალენდრის თვეების გამოყენება ლათინური წარმოშობის სახელებით და დღეების არაერთგვაროვანი რაოდენობით: იანვარი (31 დღ), , „იანუსის თვე“, კარიბჭეთა, ზღურბლის, დასაწყისის და დასასრულის რომაული ღვთაების სახელის მიხედვით თებერვალი (28 დღე მარტივ, ხოლო 29 დღე ნაკიან წლებში), , „ფებრუას თვე“, განწმენდის რომაული ფესტივალის მიხედვით, ენათესავება ინგლისურ სიტყვას fever („ციებ-ცხელება“), ეტრუსკული მითოლოგიის სიკვდილის ღმერთს ფებრუუსს („განმწმენდი“) და პროტო-ინდოევროპულ სიტყვას, რომელიც გოგირდს აღნიშნავდა. მარტი (31 დღე), , „მარსის თვე“, რომაული მითოლოგიის ომის ღმერთის სახელის მიხედვით აპრილი (30 დღე), , გაურკვეველი წარმომავლობისაა, მაგრამ, შესაძლოა, მომდინარეობდეს სიტყვიდან („გაღება, გახსნა“), ან ქალღმერთ აფროდიტეს სახელიდან. მაისი (31 დღე), , „მაიას თვე“, მცენარეულობის რომაული ქალღმერთის სახელიდან, ენათესავება ლათინურ სიტყვას („დიდებული“) ინგლისურ სიტყვას major და ქართულ სიტყვებს მერი და მაიორი. ივნისი (30 დღე), , „იუნოს თვე“, ქორწინების და მშობიარობის რომაული ქალღმერთის სახელის მიხედვით. ივლისი (31 დღე), , „იულიუსის თვე“, კეისრის დაბადების თვე. სახელი დაერქვა ძვ. წ. 44 წელს, კალენდრის რეფორმის ფარგლებში აგვისტო (31 დღე), , „ავგუსტუსის თვე“, სახელი შემოიღო ოქტავიანე ავგუსტუსმა ძვ. წ. 8 წელს ივლისიდან გამომდინარე და მის გამეფებასთან დაკავშირებული არაერთი მნიშვნელოვანი მოვლენის გამო. სექტემბერი (30 დღე), , „მეშვიდე თვე“ რომულუსის ათთვიან რომაულ კალენდარში (დაახლოებით ძვ. წ. 750) ოქტომბერი (31 დღე), , „მერვე თვე“ რომულუსის ათთვიან კალენდარში ნოემბერი (30 დღე), , „მეცხრე თვე“ რომულუსის ათთვიან კალენდარში დეკემბერი (31 დღ), , „მეათე თვე“ რომულუსის ათთვიან კალენდარში ევროპულ ქვეყნებში თვეებში დღეების რაოდენობის დამახსოვრების მიზნით ტრადიციულად იყენებდნენ გარკვეული სახის ხალხურ ლექსს, როგორიცაა ინგლისური „Thirty Days Hath September“. მსგავსი ლექსები გვხვდება ლათინურ, იტალიურ, ფრანგულ და პორტუგალიურ ენებზე. იგი ევროპის კონტინენტზე ფართოდ გავრცელებული ზეპირი ტრადიციაა, ხოლო პირველი მათგანი, რომელიც წერილობითი ფორმით გვხვდება, ინგლისურია და 1425 წლით დათარიღებულ წმინდანთა ცხოვრებაშია მოცემული. გავრცელებული არავერბალური მეთოდია დამახსოვრება მუშტებზე თითების ფალანგების მიხედვით, სადაც სახსრები თვეებია 31 დღით, ხოლო ჩაღრმავებები მათ შორის არის თვეები უფრო ნაკლები დღეებით. კვირა თვეთა სისტემის გარდა და მასთან კავშირში არსებობს კვირების სისტემაც. თარიღებთან ერთად ფიზიკურ და ელექტრონულ კალენდრებში კვირის დღეებიცაა მოცემული. თარიღების მიხედვით კვირის დღეების გამოანგარიშება, გრიგორიანული სისტემის არარეგულარულობის გამო, არცთუ მარტივია. კალენდრის შემოღების დროს კვირის დღეების ციკლი არ დარღვეულა. გრიგორიანული კალენდრის პირველი დღე, 1582 წლის 15 ოქტომბერი, პარასკევი იყო, ხოლო იულიუსის კალენდრის ბოლო დღე, 1582 წლის 4 ოქტომბერი, ხუთშაბათი. კვირის დღეების დანომრვასთან დაკავშირებით აზრთა სხვადასხვაობა არსებობს. ISO 8601 სტანდარტით პირველი დღე ორშაბათია, რაც ასახულია სტანდარტულ კალენდრებშიც, სადაც მარცხნიდან პირველი სვეტი ორშაბათია, ხოლო ბოლო – კვირა. მიუხედავად ამისა, ჩრდილოეთ ამერიკაში, როგორც წესი, კვირის პირველ დღედ კვირა ითვლება, ხოლო ბოლოდ – შაბათი. სიზუსტე გრიგორიანულმა კალენდარმა იულიუსის კალენდრის ყოველი 400 წლიდან სამი ნაკიანი წელიწადის ამოკლებით კალენდარული წლის ტროპიკულ წელთან მიახლოვების სიზუსტე გაზარდა. გრიგორიანული კალენდრის წელი 365.2425 დღისგან შედგება. მისი ცდომილება უდრის დაახლოებით 1 დღეს ყოველ 3 030 წელიწადში ტროპიკული წლის ამჟამად მიღებული ხანგრძლივობის გათვალისწინებით. თუმცა, დედამიწის ბრუნვის ღერძის დახრილობის ცვლილების გამო, ასევე, პერიცენტრის გადანაცვლების გამო, გრიგორიანული წელიწადის ცდომილება „ასტრონომიულ“ ბუნიობასთან მიმართებით მუდმივი არ არის. 2000 წლისთვის საშუალო ინტერვალი გაზაფხულის ბუნიობებს შორის 365.24237 დღე იყო, რაც გულისხმობს 1 დღის ტოლ ცდომილებას ყოველ 7 700 წელიწადში. ნებისმიერი კრიტერიუმით, გრიგორიანული კალენდარი გაცილებით უფრო ზუსტია, ვიდრე იულიუსის, რომლის ცდომილება ყოველ 128 წელიწადში 1 დღეს უდრის. XIX საუკუნეში სერ ჯონ ჰერშელმა გამოთქვა მოსაზრება, რომ გრიგორიანულ კალენდარში შესულიყო მცირედი შესწორება და ყოველ 4 000 წელიწადში ყოფილიყო 969 ნაკიანი წელი, ნაცვლად 970-ისა. ეს საშუალო კალენდარულ წელიწადს 365.24225 დღემდე შეამცირებდა. ამ გეგმით, 4000 წელი და ყველა შემდეგი წელი, რომლიც რიცხვიც 4000-ის ჯერადია, ნაკიანის ნაცვლად მარტივი იქნებოდა. აღნიშნულ იდეაზე მსჯელობა არასდროს შეწყვეტილა, თუმცა, მისი ოფიციალურად მიღებაც არ მომხდარა. ათასობით წლის მასშტაბში გრიგორიანული კალენდარი ასტრონომიულ სეზონებს ჩამორჩება. ამის მიზეზი ისაა, რომ დედამიწის ბრუნვის სიჩქარე ნელა მცირდება, რის გამოც დღეები გრძელდება, ხოლო კალენდარული წელი თავის გრძლიობას ინარჩუნებს. ზემოთ მოცემული სურათი მიუთითებს განსხვავებას გრიგორიანულ კალენდარსა და ასტრონომიულ სეზონებს შორის. y ღერძი მიუთითებს ივნისის მზებუდობის თარიღს, ხოლო x ღერძი გრიგორიანული კალენდრის წლებს. ცდომილება წელიწადში დაახლოებით მეოთხედი დღის ტოლია. მაგალითად, 1903 წლის 23 დეკემბერი ყველაზე გვიანი მზებუდობაა, ხოლო 2096 წლის 20 დეკემბერი ყველაზე ადრეული. შესაბამის ასტრონომიულ მოვლენასთან შედარებით განსხვავება დაახლოებით 2.35 დღეა. შენიშვნები იხილეთ აგრეთვე კალენდარი ლიტერატურა . რესურსები ინტერნეტში Calendar Converter Inter Gravissimas (Latin and French plus English) History of Gregorian Calendar The Perpetual Calendar Gregorian Calendar adoption dates for many countries. World records for mentally calculating the day of the week in the Gregorian Calendar The Calendar FAQ – Frequently Asked Questions about Calendars Today's date (Gregorian) in over 800 more-or-less obscure foreign languages სქოლიო კალენდარი


თამაშის ფორმულა 1 maze ონლაინ. თამაში უფასოდ თამაშის ფორმულა 1 maze ნათამაშები: 5028 თამაში თამაში ფორმულა 1 maze თამაშობს: თამაშის აღწერა ფორმულა 1 maze ჩქაროსნული racing ფორმულა 1 მეშვეობითლაბირინთიდან. თქვენ უნდა შეაგროვოს ყველადროშები და არ ემუქრებათმოწინააღმდეგე. . თამაში თამაში ფორმულა 1 maze ხაზზე. ტექნიკური მახასიათებლები თამაში ფორმულა 1 maze თამაშის ფორმულა 1 maze დასძინა: 18.11.2010 თამაში ითამაშა: 5028 ჯერ თამაშები, როგორიცაა თამაში ფორმულა 1 maze უფასო თამაში ფორმულა 1 maze Embed თამაში ფორმულა 1 maze თქვენი საიტი: ფორმულა 1 maze ჩასასმელი თამაში ფორმულა 1 maze თქვენს ნახვა, დააკოპირეთ კოდი და პასტა in html კოდი თქვენს საიტზე. გარდა ამისა, თუ გნებავთ თამაში ფორმულა 1 maze , ასლი და გაგზავნას ბმული მეგობარს ან ყველა თქვენს მეგობრებს, იზიარებს თამაში მსოფლიოში! ერთად თამაში ფორმულა 1 maze , ასევე ითამაშა თამაში:


text: 12 აპრილი — გრიგორიანული კალენდრის 102-ე დღე (ნაკიან წლებში – 103-ე დღე). წლის ბოლომდე დარჩენილია 263 დღე. დღის მოვლენები 1802 : სიონის ტაძარში ქართულ საზოგადოებას გააცნეს რუსეთთან შეერთების მანიფესტის ტექსტი. 1851 : თბილისის ოპერისა და ბალეტის თეატრი გაიხსნა. 1861 : აშშ-ში დაიწყო სამოქალაქო ომი. 1945 : აშშ-ს 33-ე პრეზიდენტი გახდა ჰარი ტრუმენი. 1954 : ფინეთი და გერმანია საომარი მდგომარეობის დასასრულს ოფიციალურად აცხადებენ. 1961 : რუსმა კოსმონავტმა იური გაგარინმა განახორციელა პირველი კოსმოსური გაფრენა ხომალდ „ვოსტოკით“. 2009 : კინორეჟისორი ელდარ შენგელაია წმინდა გიორგის ორდენით დაჯილდოვდა „1989 წლის 9 აპრილის მოვლენების გამოძიებისა და სიმართლის მთელი მსოფლიოსათვის გაცნობისათვის“. 2010 : 2010 წლის პულიცერის ოთხი პრემია გადაეცა გაზეთ ვაშინგტონ პოსტს და სამიც ნიუ-იორკ ტაიმზს. 2012 : საპრეზიდენტო არჩევენებამდე რამდენიმე დღით ადრე მეამბოხე ჯარისკაცებმა გვინეა-ბისაუს დედაქალაქ ბისაუზე კონტროლი დაამყარეს. ამ დღეს დაბადებულნი 1850 : გოლიცინი, ნიკოლოზ — რუსეთის პრემიერ-მინისტრი 1885 : ჰოთი, ჰერმან — გერმანელი სამხედრო მოღვაწე 1912 : არსენ მეკოკიშვილი — ქართველი სპორტსმენი, მოჭიდავე, სსრკ სპორტის დამსახურებული ოსტატი (1951). მსოფლიოს ჩემპიონი, სსრკ ცხრაგზის ჩემპიონი თავისუფალ ჭიდაობაში და შვიდგზის ჩემპიონი სამბოში. 1928 : ანჯაფარიძე, ზურაბ — ქართველი მომღერალი 1929 : მაჭავარიანი, მუხრან — ქართველი პოეტი 1933 : კაბალიე, მონსერატ — კატალონიელი ოპერის მომღერალი 1940 : ჰენკოკი, ჰერბი — ამერიკელი ჯაზ-პიანისტი ამ დღეს გარდაცვლილნი 238 : გორდიანუს II — რომის იმპერატორი 1938 : შალიაპინი, თედორე — რუსი ოპერის მომღერალი 1945 : რუზველტი, ფრანკლინ დელანო — აშშ-ს 32-ე პრეზიდენტი 1961 : ნიკოლოზ ბადრიაშვილი — ქართველი ისტორიკოსი 2012 : აჰმედ ბენ ბელა — ალჟირის პრეზიდენტი დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: იოად წინასწარმეტყველი სოსთენი, აპოლონი, კეფა, კესარიოსი და ეპაფროდიტე – სამეოცდაათთაგანნი იოანე კლემაქი წმინდა ევბულია იოანე მდუმარე ზოსიმე სირაკუზელი ზაქარია კორინთელი აგრეთვე: 1968 : კოსმონავტიკის საერთაშორისო დღე იხილეთ აგრეთვე სხვა თვეები 0412


text: ვოლიერებში დაღუპული ცხოველები – ბათუმის მერი ზოოკუთხის მომავალზე • ალექსანდრე თევზაძე, ბათუმის ზოოკუთხე, ლაშა კომახიძე, ცხოველთა დაცვა, ცხოველთა უფლებები, • batumelebi.ge ვოლიერებში დაღუპული ცხოველები – ბათუმის მერი ზოოკუთხის მომავალზე – Batumelebi ბოლო ცხოველი, რომელიც ორი კვირის წინ ბათუმის ზოოკუთხეში მოკვდა, ირემი აქსისი იყო. ჯამში კი, 6 მაისის პარკში მდებარე ზოოკუთხეში, ბოლო ხუთი წლის განმავლობაში, 40-მდე ცხოველი დაიღუპა. რა პერიოდულობით და რამდენი ცხოველი – ამის თაობაზე ადმინისტრაციაში არ საუბრობენ. ზოოკუთხის ადმინისტრაცია ამ დრომდე პრობლემებზე არ საუბრობდა და ამბობდა, რომ ცხოველთა სიკვდილიანობის მაჩვენებელი საგანგაშო არ იყო. ზოოკუთხე "ტურისტული ობიექტების მართვის სააგენტოს" დაქვემდებარებაშია. სააგენტოს ხელმძღვანელი, ალექსანდრე თევზაძე "ბათუმელებთან" ცხოველების სიკვდილის სხვადასხვა მიზეზს ასახელებს. მისი თქმით, პრიმატები პნევმონიის გამო იღუპებიან, საუბარია ინფექციურ დაავადება ექინოკოკზე, რომელიც, მისი თქმით, ვოლიერებში არასათანადო პირობების გამო გავრცელდა. კითხვაზე, რა იყო ირმებისა და კენგურუების დაღუპვის მიზეზი, ალექსანდრე თევზაძეს კონკრეტული პასუხი არ აქვს. "მე ერთი წელია, რაც ამ სააგენტოში ვმუშაობ. როცა მოვედი აქ, მხოლოდ ერთი კენგურუ იყო და თბილისის ზოოპარკს გადავეცით," – ამბობს ის. სამსახურიდან გაათავისუფლეს ზოოკუთხის დირექტორი, ამირან მურვანიძე. ალექსანდრე თევზაძე ამბობს, რომ ზოოკუთხეში არსებულ მდგომარეობაზე პირად პასუხისმგებლობასაც გრძნობს. ბათუმის ზოოკუთხის ბინადრებს შორის დღეს არც ერთი კენგურუ აღარ ირიცხება. კენგურუები დაიხოცნენ. ერთადერთი კენგურუ გასულ წელს თბილისის ზოოპარკში გადაიყვანეს. "ის [ზოოკუთხის დირექტორი] თვლიდა, რომ მეტლახი საკმარისია იმისთვის, რომ ცხოველი ვოლიერში ცხოვრობდეს. ჩვენ ვთქვით, რომ ეს არ იყო მიზანშეწონილი. პნევმონიას ზუსტად ეს იწვევს. პრიმატების ანატომია 98 პროცენტით შეესაბამება ადამიანის ანატომიას. წარმოიდგინეთ, ათი წელი ასეთ ჩაკეტილ სივრცეში რომ იცხოვროს ადამიანმა, რა მოუვა", – ამბობს ალექსანდრე თევზაძე. იგი მოსკოვიდან მოწვეული სპეციალისტის დასკვნებს გვაჩვენებს, რითაც დასტურდება, რომ ვოლიერები არ აკმაყოფილებს ცხოველების არსებობისთვის საჭირო სტანდარტებს. "ასეთ პირობებში ცხოველების ცხოვრება იწვევს მათ დეგრადაციას და ავადმყოფობას – ამაზე წერს სპეციალისტი", – გვეუბნება ალექსანდრე თევზაძე. მისი თქმით, შვიდსულიანი პრიმატების ოჯახი 5 კვადრატულ მეტრში ცხოვრობს, მაშინ, როცა ამ რაოდენობისთვის მინიმუმ 500 კვადრატული მეტრი ფართობია საჭირო, რომ ისინი ნორმალურად განვითარდნენ. სააგენტოს ხელმძღვანელი ირწმუნება, რომ ეს პრობლემა თავიდანვე იდგა ზოოკუთხეში და ამის თაობაზე მერია, რომელიც ზოოკუთხის დამფინანსებელია, ინფორმირებული იყო. "ბათუმელების" კითხვაზე, როდის შეატყობინა მერიას არსებული მდგომარეობის შესახებ პირველად? ალექსანდრე თევზაძე პასუხობს, რომ მას ყოფილ მერთან, გიორგი ერმაკოვთან ჰქონდა საუბარი და სწორედ მაშინ გამოცვალეს ზოოკუთხეში დაზიანებული სახურავები, საიდანაც ვოლიერებში წყალი ჩაედინებოდა. "ჩვენ შარშან სახურავები გამოცვალეთ და ახლა მერიასთან მისული ვართ იმ ეტაპამდე, რომ მიმდინარეობს ზოოკუთხის ხელახალი პროექტირება," – ამბობს თევზაძე. ორი კვირის წინ ზოოკუთხეში ირემიც დაიღუპა ცხოველების ნაწილს, ზამთრობით, საზამთრო ვოლიერებში ათავსებენ. პრიმატების დახურულ ვოლიერში ელექტროგამათბობელია ჩართული, მაშინ, როცა ეს ვოლიერი სტანდარტის შესაბამისად უნდა თბებოდეს. ზოოკუთხის ერთ-ერთი თანამშრომელი ბუნებრივ აირზე მომუშავე საქვაბეს გვაჩვენებს, რომელიც ვოლიერებს ცენტრალურ გათბობას, შესაბამისი ტემპერატურით აწვდის. ცენტრალური სისტემა ყველა ვოლიერში არ მუშაობს. ამიტომ მეორე და მეხუთე ვოლიერი, სადაც ლემურები და პრიმატები ცხოვრობენ, ელექტროგამათბობლით თბება. შესაბამისად, ვოლიერში ტემპერატურა ვერ კონტროლდება. "ასეთ დროს პნევმონია შეიძლება განვითარდეს, როცა ვოლიერში წყალი ჩამოდის და "პლეტაა" ჩართული. სიმშრალეში პრობლემა არ არის. სანამ სარემონტო სამუშაოებს არ ჩავატარებთ და ვოლიერებს არ გავაფართოებთ, მანამდე პრიმატები საფრთხის ქვეშ არიან," – გვეუბნება ალეკო თევზაძე. გარდა ვოლიერების პრობლემებისა, ზოოკუთხეში სპეციალიტების პრობლემაცაა. სააგენტოს ხელმძღვანელი ამბობს, რომ მისი მოსვლის შემდეგ, ვეტერინარი და ზოოკუთხის სხვა თანამშრომლები თბილისში გადაამზადეს, მაგრამ კვალიფიკაციის ამაღლება მათ ისევ სჭირდებათ, მათ შორის მომვლელებსაც. "კარგი იქნება, რომ გვყავდეს რაციონისტი, ფსიქოლოგიც, მაგრამ ეს ალბათ ფუფუნება იქნება. გასულ წელს კვების რაციონი შევცვალეთ, რადგან ათი წლის წინანდელი რაციონი იყო და ცხოველებს კუჭნაწლავის პრობლემები ჰქონდათ," – ამბობს ალექსანდრე თევზაძე. "ბათუმელების" კითხვაზე, რა პრობლემა ჰქონდა ძველ რაციონს, იგი პასუხობს, რომ ძველი რაციონი ყოფილი დირექტორის მიერ ათი წლის წინ იყო შედგენილი, ახალი კი თბილისის ზოოპარკის სპეციალისტების რეკომენდაციით შეიმუშავეს. ალექსანდრე თევზაძის თქმით, ზოოკუთხეში პირობების გაუმჯობესება მერიის მხრიდან დაფინანსების მოპოვებაზეა დამოკიდებული. იგი იმედოვნებს, რომ ამ დაფინანსებას ის ზაფხულამდე მოიძიებს. "ბათუმელებმა" ზოოკუთხეში არსებულ მდგომარეობასთან დაკავშირებით მერის პოზიციაც მოისმინა. ლაშა კომახიძის თქმით, მან ზოოკუთხეში არსებულ პრობლემებთან დაკავშირებით ალეკო თევზაძისგან ინფორმაცია ორი კვირის წინ მიიღო. ლაშა კომახიძე ამბობს, რომ ის ამ ტერიტორიაზე ზოოკუთხის შესაბამისობის საკითხს მოსვლის დღიდანვე განიხილავდა. "ზოოკუთხის გადატანის ვარიანტი ჩემ მიერ მოსვლის დღიდანვე დასმულია, მაგრამ ეს არ ნიშნავს მიღებულ გადაწყვეტილებას. ეს არის დასკვნის საფუძველზე გასაკეთებელი. პირველ რიგში, ცხოველების ინტერესებიდან უნდა ამოვიდეთ", – ამბობს მერი. მეორე მხრივ, ბათუმის მერი 6 მაისის პარკის განვითარებაზე საუბრობს: "პარკის განვითარების კონცეფციიდან გამომდინარე ვმსჯელობთ, რომ ის შეიძლება გავხადოთ უფრო ცოცხალი და საინტერესო გართობის თვალსაზრისით". ლაშა კომახიძე ამბობს, რომ მან ალეკო თევზაძეს დაავალა, წარადგინოს ზოოკუთხის განვითარების მონახაზი. "ძალიან მალე მივიღებთ ზოოპარკთან დაკავშირებით გადაწყვეტილებას, ეს ზის მერიის რეორგანიზაციის გეგმაში", – გვეუბნება მერი. ლაშა კომახიძის თქმით, ჯერჯერობით, იმაზე მიდის მსჯელობა, ზოოკუთხე დარჩეს "ტურისტული ობიექტების მართვის სააგენტოს" დაქვემდებარებაში, თუ პირდაპირ დაექვემდებაროს მერიას. "შესაბამისად, რეორგანიზაციაში განვიხილავთ ზოოკუთხის ბიუჯეტს და ორგანიზაციულ მოწყობასაც. ბევრ ინფორმაციას ველოდები, რომ იქედან გამომდინარე მივიღო გადაწყვეტილებები," – ამბობს ლაშა კომახიძე. ბათუმის მერიის ბიუჯეტიდან ზოოკუთხის მობინადრეების კვებაზე 80 ათასი ლარი იხარჯება, მთლიანი ბიუჯეტი კი 250 ათას ლარია. როგორ ხდებოდა ბიუჯეტის კორექტირება ცხოველების დაღუპვის ფონზე და რამდენად ეფექტურად ნაწილდებოდა თანხები, ამის შესახებ "ბათუმელებმა" ზოოკუთხის ადმინისტრაციისგან ინფორმაცია ვერ მიიღო. ადმინისტრაციის ინფორმაციით, ამ დროისთვის ზოოკუთხეში 124 ბინადარია. "ამჟამად გვყავს 35 პრიმატი, 13 ირემი, 14 ანტილოპა, 5 პონი და 2 სიასამური. გვყავს ჩიტებიც", – გვეუბნებიან ზოოკუთხეში. 2016 წლის ივლისის მონაცემებით 138 ბინადარი იყო. 2013 წლის მონაცემებით კი, ზოოკუთხეში ბოცვრები, ზღვის გოჭები და ცხენებიც ცხოვრობდნენ. ალექსანდრე თევზაძებათუმის ზოოკუთხელაშა კომახიძეცხოველთა დაცვაცხოველთა უფლებები ← შანელის 2018 წლის გაზაფხული-ზაფხულის კოლექცია კლდის ჩამოშლის გამო ბათუმი-სარფის ავტომაგისტრალი ჩაკეტილია →


text: ლუიზიანა () — შტატი აშშ-ის სამხრეთ ნაწილში, მექსიკისპირა დაბლობზე. სახელი ეწოდა საფრანგეთის მეფის ლუი XIV-ის მიხედვით. ისტორია 1519-1541 – ტერიტორია გამოიკვლიეს ესპანელებმა პინედამ, კაბესა დე ვაკამ და დე სოტომ. 1682 – დაიკავა კავალიე დე ლა სალმა და სახელიც მან დაარქვა. 1718 – ბიენვილმა დააფუძნა ახალი ორლეანი. 1762- მისისიპის დასავლეთი გადაეცა ესპანეთს. 1763 – პარიზის შეთანხმებით აღმოსავლეთი ნაწილი გადაეცა ინგლისს (ახალი ორლეანის გარდა). 1800 წელს ლუიზიანა ესპანელებისგან მიიღო ნაპოლეონმა. 1803 – აშშ-მა იყიდა ლუიზიანის მთელი რეგიონი, რომელიც მოიცავდა 11 თანამედროვე შტატის ტერიტორიას: არკანზასი, კოლორადო, ლუიზიანა, მინესოტა, მისური, მონტანა, ჩრდილოეთი დაკოტა, სამხრეთი დაკოტა, ნებრასკა, ოკლაჰომა, უაიომინგი. 1812-დან აშშ-ს შტატია; 1861-1868 – კონფედერაციის შემადგენლობაში. ფართობი – 113 ათასი. მოსახლეობა - 4,459 ათასი (თეთრი 67,3 %, აფროამერიკელი 30,8 %, ლათინურამერიკელი 2,2 %). ქალაქის მოსახლეობა - 68,7 %. ქალაქები – ბატონ რუჟი (დედაქალაქი), 216 ათასი, ნიუ-ორლეანი (შტატის დედაქალაქი 1722-63 და 1812-49 წლებში, 477 ათასი, შრივპორტი, 192 ათასი. ენები – ინგლისურთან ერთად შენარჩუნებულია ფრანგულიც. 1990 წლისათვის 1,1 მლნ ადამიანი თავს ფრანგული წარმოშობისად თვლიდა, მათგან 260 ათასი ლაპარაკობდა ფრანგულად. ცნობილი ადამიანები – ლუი არმსტრონგი, პ.ბორგო. ღირსშესანიშნაობანი - ფრანგული კვარტალი ნიუ-ორლეანში, ჯაზი, მისისიპის დელტა, ჟან ლაფიტის ეროვნული პარკი. სქოლიო აშშ-ის შტატები ლუიზიანა


ილიას გორა, ყვარელი, 4800


text: დუშეთის მუნიციპალიტეტი — ადმინისტრაციულ-ტერიტორიული ერთეული აღმოსავლეთ საქართველოში, მცხეთა-მთიანეთის მხარეში. მუნიციპალიტეტის ტერიტორია 1917 წლამდე შედიოდა ტფილისის გუბერნიაში — დუშეთის მაზრის სახელწოდებით, 1917-1928 წლებში — დუშეთის მაზრაა, 1928-1930 წლებში ტფილისის ოლქშია დუშეთის რაიონის სახელწოდებით, 1930 წლიდან კი ყალიბდება დამოუკიდებელ ადმინისტრაციულ რაიონად. ამჟამად მუნიციპალიტეტი. ადმინისტრაციული ცენტრია ქალაქი დუშეთი. დუშეთის მუნიციპალიტეტს სამხრეთით საზღვრავს მცხეთის მუნიციპალიტეტი, დასავლეთით — კასპისა და ახალგორის მუნიციპალიტეტები, ჩრდილოეთით საზღვრავს რუსეთის ფედერაცია და ყაზბეგის მუნიციპალიტეტი, აღმოსავლეთით ესაზღვრება ახმეტისა და თიანეთის მუნიციპალიტეტები. დუშეთის მუნიციპალიტეტი მცხეთა-მთიანეთის მხარის ყველაზე დიდი ადმინისტრაციული ერთეულია. დუშეთის მუნიციპალიტეტის ფართობია 2981,5 კმ2. ტერიტორიის დიდი ნაწილი კავკასიონის საშუალო და მაღალი მთებითაა წარმოდგენილი. სამხრეთი ნაწილი, რომელიც ბაზალეთის ზეგანზეა განლაგებული, შედარებით დაბალი სიმაღლეებით გამოირჩევა. საერთო ჯამში, დუშეთის ადმინისტრაციული ერთეულის სიმაღლე ზღვის დონიდან 870-4000 მ-ის ფარგლებში იცვლება. სიმაღლეთა ასეთი სხვაობის გამო მუნიციპალიტეტის სხვადასხვა ზონაში სხვადასხვა ჰავაა ჩამოყალიბებული. შედარებით დაბალ ზონაში ჰავა ზომიერად ნოტიოა, ზამთარი ზომიერად ცივი, ხოლო ზაფხული შედარებით თბილი და ხანგრძლივი იცის. 870-900 მ-ის სიმაღლეზე ჰაერის საშუალო წლიური ტემპერატურა 9,7 °C-ია, ნალექების საშუალო წლიური მოცულობა კი 740 მმ. სიმაღლესთან ერთად ჰავა მკაცრდება. მაღალ ზონაში მაღალი მთის ნოტიო ჰავაა ჩამოყალიბებული, მუდმივი თოვლითა და მყინვარებით; ნალექების რაოდენობა კი 1200-1600 მმ-ს აღწევს. მუნიციპალიტეტის მოსახლეობა 2014 წლის მდგომარეობით 25 659 კაცია. სულ 283 დასახლებული პუნქტია, მათ შორის 1 ქალაქი, 2 დაბა და 280 სოფელი. ქალაქის მოსახლეობა 6200 კაცია, ანუ მუნიციპალიტეტის მოსახლეობის 24 %. გეოგრაფია რელიეფი დუშეთის მუნიციპალიტეტის ტერიტორიის უდიდესი ნაწილი საშუალო და მაღალმთიანია. მცირე ფართობზე არის დაბალმთიანი ადგილებიც, კერძოდ: ბაზალეთის პლატოს, დუშეთის ქვაბულისა და შიდა ქართლის ვაკის სახით. რელიეფში ძირითადად გაბატონებულია ეროზიული, ასევე ძველმყინვარული და პერიგლაციალური რელიეფის ფორმები. დუშეთის მუნიციპალიტეტის ჩრდილოეთით აღმართულია საქართველოს კავკასიონის შემადგენელი მონაკვეთი; თუშეთ-ხევსურეთისა და მთიულეთ-ფშავის კავკასიონები. პირველი მათგანი კავკასიონის ჩრდილოეთ, მეორე კი სამხრეთ კალთაზე მდებარეობს. მუნიციპალიტეტის ფარგლებში თუშეთ-ხევსურეთის კავკასიონს გამოეყოფა ხევსურეთისა და აწუნთის ქედები. ხევსურეთის ქედი გაწოლილია მდინარეებს არღუნისა და ასას ხეობებს შორის. აქვს ჩრდილოეთური მიმართულება. მის თხემზე აღმართულია მწვერვალები: მალალებისმაღალი (4007 მ), მახისმაღალი (3391 მ) და გომღისმაღალი (3740 მ). უღელტეხილი ისართღელე (3486 მ), რომელიც ქედის შუა მონაკვეთში მდებარეობს, ერთმანეთთან აკავშირებს არხოტისა და არდოტის თემებს. ხევსურეთის ქედი აგებულია ლიასის თიხაფიქლებითა და ქვიშაქვებით. არის თანადროული მყინვარები (აღმოსავლეთ კალთაზე). დასავლეთ კალთაზე მყინვარი გვხვდება მხოლოდ მწვერვალ მახისმაღალზე. დუშეთის მუნიციპალიტეტის ჩრდილო-აღმოსავლეთ ნაწილში აღმართულია მერიდიანული აწუნთის ქედი. მუნიციპალიტეტის ტერიტორიაზე შედის დასავლური კალთა, სადაც აღმართულია მწვერვალი პირჩიტა (3840 მ). აწუნთის ქედი აგებულია ქვედაიურული თიხაფიქლებით. არის მყინვარები, მ.შ. პირჩიტა. მუნიციპალიტეტის ფარგლებში მთიულეთ-ფშავის კავკასიონს გამოეყოფა ალევის, მთიულეთის, გუდამაყრისა და ქართლის ქედები. ალევის ქედი განლაგებულია მუნიციპალიტეტის დასავლეთ ნაწილში, ახალგორის მუნიციპალიტეტის საზღვრის გასწვრივ. ქედს ახასიათებს ნაზი რელიეფი, გამონაკლისს წარმოადგენს ლორწომისკლდის მასივი, რომელიც დუშეთის მუნიციპალიტეტის ფარგლებს გარეთაა. ალევის ქედზეა მთები: მუნჯუხე (2685 მ), ლომისი (2452 მ), საფერშეთი (2520 მ) და სხვ. მთიულეთის ქედი - მთავარ ქედს შირიმის მწვერვალთან გამოეყოფა, მიემართება სამხრეთ-აღმოსავლეთისაკენ და თავდება დაბა ფასანაურის ჩრდილოეთით. მთიულეთის ქედზე აღმართულია მთები: საბადლო (2802 მ), მთაწმინდა (2760 მ), წიფორი (2577 მ) და სხვ. მთიულეთის ქედი აგებულია დოგერის ფიქალ-ქვიშაქვებითა (ჩრდილოეთ ნაწილი) და ცარცული კირქვა თიხებით (სამხრეთი ნაწილი). მთიულეთის ქედმა მეოთხეული გამყინვარება განიცადა, რაც გამოისახება ქედის ჩრდილო მონაკვეთში. გუდამაყრის ქედი - მთავარ ქედს მწვერვალ ჩრდილო ჭიუხთან გამოეყოფა. აქვს თითქმის მერიდიანული მიმართულება. გრძელდება დაახლ. 40 კმ სიგრძეზე კავკასიონის მთავარი ქედიდან ჟინვალის წყალსაცავამდე. ქედზე აღმართული რიგი მწვერვალებიდან აღსანიშნავია: ლაღისმთა (2601 მ), ლუთხუბი (2572 მ), საფსიტისწვერი (2278 მ) და სხვ. გადასასვლელებიდან მთავარია უღელტეხილი ფხიტური და უკანტბა. გუდამაყრის ქედი აგებულია იურული თიხაფიქლებითა და ქვიშაქვებით, ასევე ცარცული ასაკის ქვიშაქვებითა და კირქვებით. ქართლის ქედი შემოდის მუნიციპალიტეტის აღმოსავლეთ ნაწილში. იგი აღმოსავლეთ კავკასიონში შემავალი მთიულეთ-ფშავის კავკასიონის სამხრეთ განშტოებაა. მთავარ ქედს დიდ ბორბალოს მთასთან გამოეყოფა. მიემართება სამხრეთისაკენ და ბოლოვდება ცხვარიჭამიას უღელტეხილით. ქედის უმაღლესი მწვერვალია ჭიჩო (3078 მ), მნიშვნელოვანი მთებია: ხეობა (1492 მ), დოლოშა (1412 მ), ჭვინთაური (1240 მ). დუშეთის მუნიციპალიტეტის ფარგლებში ქართლის ქედს გამოეყოფა უბისთავის 9 კმ სიგრძის საშუალ-მაღალმთიანი ქედი, რომლის შუა მონაკვეთში მდებარეობს მწვერვალი უბისთავი (2330 მ). დუშეთის მუნიციპალიტეტს ეკუთვნის ასევე კიდეგანის ქედის ჭიმღისკლდის შტოქედი, რომელიც აგებულია იურული თიხაფიქლებითა და ქვიშაქვებით. მუნიციპალიტეტში აღმართულია ასევე ჭანჭახისა და არჟელამის შტოქედები. დუშეთის მუნიციპალიტეტის სამხრეთ ნაწილში ვრცელდება დაბალმთიანი ბაზალეთის პლატო (ვაკე). იგი გაწოლილია მდინარეებს არაგვსა და ნარეკვავს შორის. პლატოს აბსოლუტური სიმაღლე მერყეობს 875 მეტრიდან 950 მ-მდე. დანაწევრებულია მცირე მდინარეებით: საკრამულოსხევით (ლაზვიანთხევი), ხანათხევითა და მდინარე თინასხევით. ბაზალეთის პლატო აგებულია მეოთხეული კონგლომერატებითა და რიყნარ-ქვიშანარით. შიდა წყლები ჰიდროგრაფიული ქსელი მჭიდროა და წარმოდგენილია: მდინარეებით, ტბებით, მყინვარებითა და მიწისქვეშა წყლებით. არის როგორც მთის, ისე მთისწინეთისა და ბარის მდინარეები. გაფანტულია საკმაოდ ბეცრი ტბა, რომელთა უმეტესობა მცირე ფართობისაა. მთავარ სამდინარო ქსელს ქმნის ოთხი არაგვი (მთიულეთ-გუდამაყრისა და ფშავ-ხევსურეთის), რომელთაგან უმთავრესია მთიულეთის არაგვი. მთიულეთის არაგვი (სიგრძე 41 კმ) სათავეს იღებს ყელის ვულკანურ მთიანეთზე, მწვერვალ ხორისარის კალთებიდან, ზღვის დონიდან 3180 მ-იდან. დაბა ფასანაურამდე მდინარეს აქვს სამხრეთ-აღმოსავლური მიმართულება; ეს საკმაოდ გრძელი მონაკვეთი თეთრი არაგვის სახელწოდებას ატარებს. ფასანაურს ქვემოთ იგი იღებს სამხრულ მიმართულებას, ანანურთან კი კვლავ სამხრეთ-აღმოსავლეთისაკენ მოიხრება და ასე რჩება ჟინვალის წყალსაცავამდე. მთავარი შენაკადებია: ამირთხევი, დგნალისხევი, არყალა, ერეთოსწყალი, ჩაბარუხი (მარჯვ.); გვიდაქე, ფშარისხევი, ჩირიკისხევი, ხადისწყალი, სონჩოსხევი (მარცხ.). მთიულეთის არაგვი დაბა ფასანაურთან მარცხნიდან გუდამაყრის არაგვს იერთებს, რომელიც თავის მხრივ, მწვერვალ ჭიუხის კალთებიდან იწყება. გუდამაყრის არაგვი იქმნება მდინარეების ბაკურხევისა და ბურსაჭირის შეერთებით, ზღვის დონიდან 1250 მ-ზე. სათავიდან სოფელ ბურსაჭირამდე იგი სამხრეთ-დასავლეთისაკენ მიედინება, შემდეგ კი ზოგადად ისევ სამხრეთ-დასავლეთისაკენ, სადაც ამ მიმართულებას შესართავამდე ინარჩუნებს. გასდევს გუდამაყრისა და მთიულეთის ქედებს. გუდამაყრის არაგვის სიგრძეა 29 კმ. მდინარე ფშავის არაგვი (სიგრძე 56 კმ) მთა დიდი ბორბალოს სამხრეთ კალთიდან ჩამოედინება. ხევსურეთის არაგვის შესართავამდე, მდინარეს აქვს დასავლური მიმართულება, შემდეგ კი სამხრეთისაკენ მოიხრება და ამ მიმართულებას ბოლომდე ექვემდებარება. მთავარი შენაკადებია: თვალიურა, ბოტანისწყალი, ახადისწყალი, შარახევი შენაკად წერათოულით, ჩარგლულა, ცაცადო (მარცხ.); მათურხევი, გომეხეობა, კიშხევი, ლაშარი, ჩაქისხევი, ხევსურეთის არაგვი (მარჯვ.). ხევსურეთის არაგვი (სიგრძე 24 კმ) სათავეს იღებს ხევსურეთის ქედის სამხრული მონაკვეთის დასავლეთ კალთიდან. აქვს სამხრეთ-დასავლური მიმართულება. ხევსურეთის არაგვის მთავარი მდგენელი სათავეებია მდინარეები: გუდანისწყალი და გორშეღმისწყალი. ხევსურეთის არაგვის აუზი მთლიანად დოგერისა და ლიასის ფიქლოვანი წყებით არის აგებული. მცირედ არის დიაბაზის შავი ფერის გამოსასვლელები. ხევსურეთის არაგვის შენაკადებიდან მნიშვნელოვანია მდინარეები: უსტამალე, ბუჩუკურთა, როშკისწყალი შენაკად აბუდელაურით, დათვისხევი, ბლოსწყალი (მარჯვ.); აკუშოსხევი, ლიქოკისხევი (მარცხ.). დაბა ჟინვალისა და ქალაქ მცხეთას შორის მონაკვეთს საკუთრივ არაგვი ეწოდება. აღნიშნული მონაკვეთი მცხეთის მუნიციპალიტეტსაც ეკუთვნის და ზუსტად აქედან ჩაედინება იგი მდინარე მტკვარში. დაბა ჟინვალისა და ქალაქ მცხეთას შორის მონაკვეთი შედარებით ფართოა და ამ მონაკვეთს აქვს დაახლ. 30 კმ სიგრძე (პირდაპირი ხაზით). არაგვის შენაკადებიდან მთავარია მდინარე ნარეკვავი შენაკად ტინისხევით. დუშეთის მუნიციპალიტეტში აღსანიშნავია ასევე მთავარი ქედის ჩრდილო კალთის მდინარეები: არღუნი და ასა. მდინარე არღუნი საკმაოდ გრძელი (სიგრძე 148 კმ) და წყალუხვი მდინარეა (აუზის ფართობი 3390 კმ2). ზემო დინებაში მთისაა, ქვემოთში კი ვაკის. მდინარე ასას საერთო სიგრძეა 133 კმ. მის ზემო მონაკვეთს ეწოდება არხოტისწყალი. დუშეთის მუნიციპალიტეტში მდებარე ტბებიდან მთავარია ბაზალეთისა და აბუდელაურის ტბები. ბაზალეთის ტბა ამავე სახელწოდების პლატოზე, 878 მ სიმაღლეზე მდებარეობს. ზედაპირის ფართობია 1,22 კმ2. ტბის მიდამოები კეთილმოწყობილია. აბუდელაურის ტბა მდებარეობს მდინარე როშკისწყლის შენაკადის მდინარე აბუდელაურის სათავეში, ზღვის დონიდან 2812 მ-ზე. სარკის ფართობია 0,035 კმ2, უდიდესი სიღრმე - 3,8 მ. მდინარე არაგვზე აგებულია ჟინვალის წყალსაცავი, რომლის სარკის ფართობია 11,5 კმ2, მოცულობა 520 მლნ. მ3. არის მინერალური წყაროებიც, მ.შ. „ვაჟას-წყაროსა“ და „ფასანაურის“. ჰავა დუშეთის მუნიციპალიტეტის ტერიტორიაზე ჩამოყალიბებულია ძირითადად 3 ტიპის ჰავა: ზომიერად ნოტიო ჰავა, ზომიერად ცივი ზამთრითა და ზანგრძლივი თბილი ზაფხულით; ნოტიო ჰავა, ცივი ზამთრით და მოკლე გრილი ზაფხულით; მაღალმთის ნოტიო ჰავა, მუდმივი თოვლითა და მყინვარებით. ტერიტორიას ახასიათებს ჰავის სიმაღლებრივი ზონალურობა. ზღვის დონიდან 900 მ სიმაღლეზე საშუალო წლიური ტემპერატურაა 9,7 °C, იანვრის -1,4 °C, ივლისის 20,4 °C, ნალექები 740 მმ წელეწადში. მთები ნამდვილ ზაფხულს მოკლებული მაღალმთის ზომიერად ნოტიო ჰავაა, სადაც იცის საკმაოდ მკაცრი ზამთარი 1200-1600 მმ წლიური ნალექიანობით. 3300-3400 მ-ის ზემოთ ჩამოყალიბებულია მარად თოვლიან მყინვარებიანი ჰავა (ქედების თხემებზე). ნიადაგები ტერიტორიის დიდი ნაწილი უკავია ყომრალსა და ტყის ყავისფერ ნიადაგებს. ტყის ყავისფერ ნიადაგს ვხვდებით დაბალ ადგილებში. ბაზალეთის პლატოზე მცირედ გავრცელებულია შავმიწისებრი ტიპის ნიადაგი. შემაღლებულ ადგილებში საშუალო და მცირე სისქის ტყის ყომრალი ნიადაგებია ჩამოყალიბებული. ალაგ-ალაგ არის ნეშომპალა კარბონატული ნიადაგიც. ტყის ზონის ნიადაგებს ზემოთ ცვლის კორდიანი და კორდიან-ტორფიანი ნიადაგები. ლანდშაფტები მუნიციპალიტეტის ტერიტორიაზე ჩამოყალიბებულია ლანდშაფტის შემდეგი სახეები: ალუვიური ნიადაგები ტუგაის მცენარეულობით; ტყის ყავისფერი ნიადაგები ჯაგრცხილნარ – მუხნარით; დაბალი მთები მუხნარ-რცხილნარით, ტყის ყომრალ და ტყის ყავისფერ ნიადაგებზე; საშუალო მთები წიფლის ტყეებით, ტყის ყომრალ და ნეშომპალა-კარბონატული ნიადაგებით; სუბალპური მდელოები მთის მდელოს ნიადაგებით; ალპური მდელოები მთის მდელოს ნიადაგებით; სუბნივალური და ნივალური ლანდშაფტები. ფლორა და ფაუნა ფლორა მუნიციპალიტეტის ტერიტორიაზე გავრცელებულია უროიან-ვაციწვერიანი და ჯაგეკლიანი სტეპური მცენარეულობა, შედარებით მცირე ფართობზე არის მუხნარ-რცხილნარი და სხვა ფართოფოთლოვანი ტყეები. მდინარე არაგვის გასწვრივ შემორჩენილია ტუგაის ტყე. მუნიციპალიტეტის ჩრდილოეთით მდინარეების ასას, არღუნისა და ანდაქის ხეობებში გავრცელებულია მთის ფიჭვნარები. მდინარე მთიულეთის არაგვის ხეობა, მლეთის ზემოთ უტყეოა, მლეთიდან დაწყებული მდინარის ხეობის ორივე გვერდი ფართოფოთლოვანი ტყით არის შემოსული. მუნიციპალიტეტის ტერიტორიაზე არის ასევე სუბალპური და ალპური მდელოები. ფაუნა მუნიციპალიტეტში საკმაოდ ბევრი ფაუნის წარმომადგენელი გვხვდება, მ.შ. მაღალმთიან ადგილებში ბინადრობს აღმოსავლეთ კავკასიური ჯიხვი და არჩვი. მდინარე ხევსურეთის არაგვის სათავებთან ბინადრობს ისეთი იშვიათი ჩლიქოსანი როგორიცაა ნიამორი. ნიამორი აქ მხოლოდ პირიქით ხევსურეთში ბინადრობს, ძნელად მისადგომ კლდოვან ადგილებში. ტყის ზონაში არის შველი, ირემი, მურა დათვი, მელა, კურდღელი, მგელი, ფოცხვერი, მაჩვი, კვერნა და დედოფალა. ჟინვალის წყალსაცავთან არის წავი. ფრინველებიდან არის კავკასიური შურთხი, კავკასიური როჭო; მტაცებლებიდან გვხვდება მაღრანი, ბატკანძერი, მთის არწივი და სხვ. ტყის ზონაში არის ძერა, ხოხობი, კოდალა, შაშვი და ა.შ. დუშეთის მუნიციპალიტეტის მდინარეები მდიდარია იქთიოფაუნით. მდინარე არაგვის ზემო და შუა დინებაში მოიპოვება კალმახი; გვხვდება აგრეთვე ხრამული, მტკვრის ტობი, ქაშაპი და სხვ. მოსახლეობა მოსახლეობის რიცხოვნობა — 25 659 კაცი; სიმჭიდროვე — 8,61 კაცი კვ.კმ-ზე (2014). მუნიციპალიტეტში 250 დასახლებული პუნქტია: 1 ქალაქი, 2 დაბა და 247 სოფელი. აღწერის მონაცემები ადმინისტრაციულ-ტერიტორიული დაყოფა დღეისათვის დუშეთის მუნიციპალიტეტის შემადგენლობაში შედის შემდეგი ადმინისტრაციული ერთეულები: *ქ. დუშეთი *ჟინვალის თემის შემადგენლობაში შედის დაბა ჟინვალი და შემდეგი სოფლები: არანისი, ბიჩნიგაურები, ბზიკურთკარი, ბოდავი, გუდრუხი, ეთვალისი, ზემო ხორხი, თვალივი, ლაუშა, მენესო, ნეძიხი, ჟინვალი, სონდისველა, სწროფავი, ფუძნარი, ქვემო არანისი, ქვემო ხორხი, ჩინთი, ხარტიშო. *ფასანაურის თემში შედის დაბა ფასანაური და შემდეგი სოფლები: ვეშაგურნი, ზემო ამირნი, მეჯილაურნი, უკანამხარი, ჩირიკი, ცხვედიეთი, წინამხარი, წინკობანი, წიფორი, ჭიკაანი, ხევშა. *ანანურის თემში გაერთიანებულია შემდეგი სოფლები: ანანური, ბანცურთკარი, დგნალი, ზოტიკიაანთკარი, თანდილაანთკარი, პავლეური, ფხუნდავი, შალიკიანთკარი, ცივწყარო, ციხისძირი, ციხისსოფელი, ჭივილაანები. *ბაზალეთის თემში - ბაზალეთი, ბაგა, გრიგოლაანთკარი, ვარსიმაანი, ლაზვიაანი, მლაშე, ნაგლიაანთკარი, პირმისაანი, საკრამულო, საშაბურო, უნდილაანთკარი, ყარსიმაანთკარი, ჩანადირთკარი, ჩირდილელიანთკარი, ჩუბინიანთკარი, ძველი საკრამულო, ჭონტილი. *გრემისხევის თემში - ციხისუბანი, არბოეთი, ახალი ბურღული, თხილოვანი, მიქელიანი, პეტრიანი, ტონჩა, ქარქუშაანი, ქედელობა, ციგრიანთკარი, ძველი ბურღული. *გუდამაყრის თემში 20 სოფელი: კიტოხი, ბაკურხევი, ბახანი, ბოსელი, გამსი, დიდებანი, დიხჩო, დუმაცხო, ზანდუკი, თოთიაურნი, თორელაანი, ლუთხუბი, მაქართა, საკერპო, საჩალისჭალა, სიჯანანი, ფახვიჯი, ჩობალაურნი, ჩოხი, წინამხარი. *ლაფანაანთკარის თემში - ლაფანაანთკარი, აბანოსხევი, ახალი ოსები, დავათი, ზემო უბანი, კოშკასყელი, მაღრანი, მწითურები, ნოკორნა, ნოჯიკეთი, ქერიაანთკარი, ხიზნები. *მაღაროსკარის თემში - მაღაროსკარი, აფშო, გომეწარი, გუდარახი, ინო, კანატია, კაწალხევი, კუჭეჭა, მიგრიაულთა, ქალილო, შარახევი, ჩარგალი, წიფრანი, ხილიანა, ხომი. *მჭადიჯვრის თემში - მჭადიჯვარი, ახალი კადოეთი, ბაქაქურები, ებნისი, ზემო კოდისწყარო, ზემო შუახევი, ილტოზა, ლამოვანი, მილისწყარო, ოძისი, ქვემო კოდისწყარო, ქვემო შუახევი, ქვითკირისწყარო, ციხევდავი, წიწამურა, ჭილურტი. *უკანაფშავის თემში - შუაფხო, ბინდაურთა, გოგოლაურთა, თხილიანა, მათურა, მუქო, უკანაფშავი, უძილაურთა, ცაბაურთა, ჭიშო, ხოშარა. *ქვეშეთის თემში - ქვეშეთი, არახვეთი, ბედონი, ბენიან-ბეგონი, გვიდაქე, გოგნაური, ზაქათკარი, ზემო მლეთა, იუხო, კაიშაურნი, ლაკათხევი, მანასეული, ნადიბანი, ნაღვარევი, სალაჯური, სეთურნი, სეფე, სვიანა-როსტიანი, ქვემო მლეთა, ყველანი, წკერე, ხარხეთი, ჯაღმაანი. *შატილის თემში - შატილი, არდოტი, არჭილო, გიორგწმინდა, კისტანი, მუცო, ხახაბო, ხონისჭალა. *ჭართლის თემში - ჭართალი, ბუჩაანი, დოლასქედი, ვაშლობი, ზენუბანი, მენესო, მუგუდა, სონდა, ჩიტაურები, ჯუღისი. *ჭონქაძის თემში - ყვავილი, არაგვისპირი, არღუნი, ახალაანი, ახალი ტონჩა, ბოდორნა, დუდაურები, ველთაურთკარი, ვეძათხევი, თანიანთკარი, იორი, მეზვრიანთკარი, მჭედლიანთკარი, ნანიანი, ოქრუანი, ფრიდონაანთკარი, ქარაულები, ქერანა, ქვემო აში, ჯავახიანთკარი. *ჭოპორტის თემში - ჭოპორტ, ახატანი, ბულაჩაური, ქვემო ღარისწყალა, ქუბრიანთკარი, წითელსოფელი. *ხევსურეთის თემში - ბარისახო, აკუშო, ამღა, ატაბე, აყნელი, ახიელი, ბაცალიგო, ბისო, ბლო, ბუჩუკურთა, გველეთი, გუდანი, დათვისი, ზეისტეჩო, კორშა, მოწმაო, როშკა, უკანახო, უკანხადუ, ქობულო, ღელისვაკე, ჩირდილი, ჩხუბა, ჭალისოფელი, ჭიმღა, ჭორმეშავი, წინხადუ, ხახმატი. *ხეობის თემში - ხეობა, ახალციხე, დოლოშა, ვარცლა, კენჭაკლდე, მიგრიაულები, საცხავატლო, წითელი კლდე. ეკონომიკა სასოფლო-სამეურნეო სავარგულებს უკავია 1390 კვ.კმ. წამყვანი დარგია სოფლის მეურნეობა, ძირითადად მისდევენ მეცხოველეობას, მეხილეობას, მებოსტნეობას, მევენახეობას. მრეწველობა ადგილობრივი დანიშნულებისაა და მცირე სიმძლავრის საწარმოებითაა წარმოდგენილი. მუნიციპალიტეტის ტერიტორიაზეა ადგილობრივი მნიშვნელობის კურორტები ფასანაური და ჩარგალი. ფასანაური, ანანური და ბაზალეთი ტურისტული ცენტრებია. არაგვის წყალი ამუშავებს ჟინვალჰესს, რომელიც ასევე ხმარდება თბილისის წყალმომარაგებას. მუნიციპალიტეტის ტერიტორიაზე გადის საქართველოს სამხედრო გზა. კულტურა დუშეთის მუნიციპალიტეტში 79 სახელმწიფო ზოგადსაგანმანათლებლო სკოლაა, 1 საშუალო პროფესიული სასწავლებელი, 47 ბიბლიოთეკა, 4 თეატრი და 4 მუზეუმი: დუშეთის მხარეთმცოდნეობის მუზეუმი, ვაჟა-ფშაველას სახლ-მუზეუმი (სოფელი ჩარგალი), გ. ერისთავის სახლ-მუზეუმი (სოფელი ოძისი). ღირსშესანიშნაობანი დუშეთის მუნიციპალიტეტის ხუროთმოძღვრების ძეგლთაგან აღსანიშნავია: ანანურის ციხე და ტაძარი, ბოდორნის და მჭადიჯვრის ეკლესიები, ფშავ-ხევსურეთისა და მთიულეთის სოფლებში შემორჩენილი კოშკები და საცხოვრებელი კომპლექსები. ლიტერატურა მარუაშვილი ლ., საქართველოს ფიზიკური გეოგრაფია, თბ., 1964; უკლება დ., აღმოსავლეთ საქართველოს ფიზიკურ-გეოგრაფიული დარაიონება, თბ., 1968. რესურსები ინტერნეტში დუშეთის მუნიციპალიტეტის საიტი მცხეთა-მთიანეთის რეგიონის საიტი სქოლიო


ელექტრონული, ორალური/იღლიის ქვეშ/რექტალურიგაზომვის საშუალება, შედეგი: 30 წამი, მეხსიერება: 1 გაზომვა, მოქნილი დაბოლოებით, წყალგაუმტარი


გარდაცვალება ყოველი ადამიანის ხვედრია, რომელსაც ვერავინ გაექცევა. "ვინ არს კაცი, რომელი ცხონდეს და არა იხილოს სიკვდილი" (ფს. 88,48), თუმცა დაფარულია, როდის დაგვიდგება ამ ქვეყნიდან გასვლის ჟამი.


რუსთაველი “ხაშურას” მორიგი სამქულიანი რეკორდი სამქულიანების თავისივე რეკორდი გააუმჯობესა რუსთაველმა რევაზ ჩაჩანიძემ. მიმდინარე სეზონში მას არაერთი სამიანი აქვს ჩაგდებული, თუმცა უმაღლეს წერტილად 14 ეთვლებოდა. ამჯერად ჩაჩანიძემ სტუ–ს 15 სამიანი ჩაუგდო.... “სამედიცინო” და “რუსთავი” ლიდერებში გაერივნენ გუშინ აგრარული უნივერსიტეტის დარბაზში 2 მატჩი გაიმართა, რომლებშიც იოლი გამარჯვებები მოიპოვეს “რუსთავმა” და „სამედიცინომ“. ქვემოქართლელებმა „სოხუმს“ აჯობეს, მედიკოსებმა კი აუტსაიდერ „მაკაბის“ სძლიეს. სოხუმელები რუსთაველებთან სათამაშოდ... “ჰიუნდაი” წაგებით გალიდერდა საახალწლო და საშობაო შესვენების შემდეგ განახლდა ასაკობრივი ჩემპიონატები. 23 იანვარს, საქართველოს თასის ფინალამდე სპორტის სასახლეში სამი 20–წლამდელთა ჩემპიონატის მატჩი გაიმართა, რასაც ცხრილში გადაადგილებები მოჰყვა. პირველ... ქუთაისელები ახალ წელს პირველ ადგილზე ხვდებიან 20–წლამდელთა ჩემპიონატის 2009 წლის ბოლო მატჩი გუშინ ქუთაისში გაიმართა. მასპინძლებმა დავით თორთლაძის გუნდი ზედმეტი გართულებების გარეშე დაამარცხეს და ახალ წელს პირველ ადგილზე ხვდებიან. წინასწარ გამოცხადებული... ჩემპიონატის საჭესთან “ჰიუნდაი” ზის ერთადერთი დაუმარცხებელ გუნდად „ჰიუნდაი“ რჩება, რომელმაც მორიგ ტურში აუტსაიდერი სტუ დაამარცხა. იმარჯვეს სხვა ფავორიტებმაც: „დინამომ“ „მაკაბს“ არ დაუტოვა შანსი, ხოლო „ქუთაისმა“ „სოხუმი“ დაამწუხრა. სოხუმელებს მთავარი... რევაზ ჩაჩანიძის სამქულიანების სეტყვა 10 სამქულიანი ჩაუგდო დღეს რევაზ ჩაჩანიძემ „სამედიცინოს“ და თავის „ენერჯი–ინვესტს“ შთამბეჭდავი გამარჯვებაც მოაპოვებინა. თუმცა ამ მატჩს სხვა გმირებიც ჰყავდნენ – დავით მაჭავარიანი და აკაკი დვალიშვილი.... ჩემპიონატის პირველი ოვერტაიმი საინტერესოდ ჩატარდა 20–წლამდელთა ჩემპიონატის მორიგი სათამაშო დღე. აგრარულ უნივერსიტეტში სამი მატჩი ჩატარდა, რომელთაგან ერთი ოვერტაიმში გადაიზარდა და საბოლოოდ ქულიანი სხვაობით დასრულდა. ლაპარაკია ტექნიკური უნივერსიტეტისა...


text: "ვისვრი საკმაოდ ზუსტად" _ ოთარ კახიძე განმარტებას აკეთებს 2017 ივლ 24 22:34:59 "ევროპული საქართველოს" ერთ-ერთი ლიდერი ოთარ კახიძე გუშინ, მარჯანიშვილზე გამართულ აქციაზე ირაღით იმყოფებოდა, _ აღნიშნულის შესახებ "პალიტრა ტვ"-მ გაავრცელა კადრები. არასამთავრობო ორგანიზაციების განცხადებით, მართალია კახიძე პარლამენტის წევრია და იარაღის ტარების უფლება აქვს, თუმცა მარშის მიმდინარეობისას, იარაღის თან ქონის უფლება არ ჰქონდა. შეკრებისა და მანიფესტაციის შესახებ კანონის მე-11 მუხლის მე-2 პუნქტის თანახმად, შეკრების ან მანიფესტაციის მონაწილეებს ეკრძალებათ, იქონიონ ცეცხლსასროლი იარაღი, ფეთქებადი, ადვილაალებადი, რადიოაქტიური ნივთიერება ან ცივი იარაღი. აქციაზე იარაღით მისვლასთან დაკავშირებით, ოთარ კახიძემ Facebook-ზე განმარტება გააკეთა. "პალიტრა ტვ"-მ გაავრცელა კადრები, სადაც ჩანს, რომ აქციაზე თან მქონდა იარაღი. მინდა განვმარტო, რომ ლეგალურად ვფლობ "გლოკ 19"-ს და მაქვს ცეცხლსასროლი იარაღის ტარების უფლება, როგორც პარლამენტის წევრს. იარაღის მჭიდში თავსდება 15 ერთეული 9მმ ვაზნა. ზოგჯერ თან დამაქვს სათადარიგო მჭიდიც. ვისვრი საკმაოდ ზუსტად, მიჯრით სროლისას სამიდან ერთი ათიანშია. იარაღს ვატარებ აუცილებელი მოგერიების ფარგლებში თავდაცვის მიზნით", _ წერს დეპუტატი.


"ჩვენს ხალხს წილად ხვდა ბედნიერება, ჰყოლოდა ესოდენ ბრძენი სულიერი წინამძღოლი" 2017-01-04 11:55:58 დღეს, სრულიად საქართველოს კათოლიკოს-პატრიარქს, მცხეთა-თბილისის მთავარეპისკოპოსსა და ბიჭვინთისა და ცხუმ-აფხაზეთის მიტროპოლიტს, უწმინდესსა და უნეტარეს ილია მეორეს 84 წელი შეუსრულდა. საქართველოს პრეზიდენტი გიორგი მარგველაშვილი კათოლიკოს-პატრიარქს დაბადების დღეს ულოცავს: ჩვენ ხალხს წილად ხვდა ბედნიერება ჰყოლოდა ესოდენ ბრძენი სულიერი წინამძღოლი ქვეყნის თავისუფლებისაკენ სვლის ურთულეს და დრამატულ ეპოქაში. თქვენი დაუღალავი მოღვაწეობა შინაგანი სრულქმნის ორიენტირს წარმოადგენს თქვენი მრევლისა და ყველა კეთილი ნების ადამიანისთვის. გისურვებთ ჯანმრთელობასა და მხნეობას საქართველოსა და თქვენი სამწყსოს საკეთილდღეოდ, _ ნათქვამია პრეზიდენტის მილოცვაში. ანტარქტიდა შეიძლება დაიშალოს2015-06-16 13:17:39 გამოცემა „USA Today“-ს მტკიცებით მიმდინარე წლის ბოლოსთვის ანტარქტიდის დასავლეთ ნაწილში "საქართველომ დენი რუსეთისგან იყიდა და აფხაზეთს ისე მიაწოდა"2017-01-24 13:43:42 ენგურჰესის მიერ გამომუშავებული ელექტროენერგიის 40%, 1998 წელს საქართველოსა და აფხაზეთის "კარგია, რომ სოფელში ჰესი აშენდა, მაგრამ..."2013-12-05 14:48:51 "კარგია, რომ სოფელში ჰესი აშენდა, მაგრამ ძალიან ბევრი პრობლემა არსებობს დეპუტატი ფეიქრიშვილი: "სახელმწიფომ ეს აუცილებლად უნდა გაითვალისწონოს"2015-10-14 15:06:53 მედიკამენტებზე ფასებმა საგრძნობლად მოიმატა, რაც მომხმარებლებში სამართლიან უკმაყოფილებას იწვევს. აღნიშნული საკითხი თებერვალში 4 132 ბიზნესსუბიექტი დარეგისტრირდა2015-03-11 11:16:03 2015 წლის თებერვალში ქვეყანაში რეგისტრირებული ბიზნეს სუბიექტების რაოდენობამ 4 132 ერთეული ანაკლიის პორტის დაფინანსების წყაროები დაზუსტებულია2015-06-09 19:00:41 კონსორციუმ "Anaklia Eco Park and Port"-ის ხელმძღვანელი თეიმურაზ ქარჩავა, საქართველოს 288404566015499321082574228539


სილვესტერ I სილვესტერ I (სილიბისტრო) (ლათ. Silvester; დ. ? რომი, იტალია – გ. 31 დეკემბერი 335, რომი, იტალია) - რომის პაპი 314-335 წწ. ბიოგრაფია [რედაქტირება] სილვესტერი რომში დაბადებულა, ღრმადმორწმუნე ქრისტიანების, რუფინისა და იუსტას ოჯახში. მამა მას მალე გარდაეცვალა და დაქვრივებული დედის მზრუნველობის ქვეშ დარჩა. იაკობ ვორაგოელის ნაშრომის "ლეგენდა აურეა"-ს მიხედვით მას ავადმყოფობისგან განუკურნია იმპერატორი კონსტანტინე დიდი, რომლისგანაც მადლიერების ნიშნად მიუღია ე.წ. "კონსტანტინეს საჩუქარი" (ლათ. Patrimonium Petri). მღვდელმთავარი სილვესტერი განთქმული იყო წმინდა წერილის ცოდნითა და მართლმადიდებლური სარწმუნოების შეურყეველი ერთგულებით. იმპერატორ კონსტანტინე დიდის დროს, როცა ქრისტიანთა დევნა შეწყდა, იუდეველებმა გამართეს დისპუტი ჭეშმარიტი სარწმუნოების შესახებ, რომელსაც ესწრებოდნენ: მოციქულთასწორი იმპერატორი კონსტანტინე, მისი დედა – დედოფალი ელენე და მრავალი დიდებული. ქრისტიანთა მხრიდან კამათში მონაწილეობდა პაპი სილვესტერი, იუდეველთაგან კი – მრავალი სწავლული რაბინი ცნობილი მაგის და ჯადოქარ ზამბრის მეთაურობით. ძველი აღთქმის წიგნებზე დაყრდნობით წმინდა პაპმა დამაჯერებლად დაადასტურა, რომ ყველა წინასწარმეტყველი წინასწარ ჭვრეტდა იესო ქრისტეს შობას წმინდა ქალწულისაგან, მის ნებსით ჯვარცმას, ვნებას და სიკვდილს დაცემული ადამის გამოსასყიდლად და ბრწყინვალე აღდგომას. წმინდა სილვესტერი გამარჯვებულად სცნეს ამ სიტყვიერ ჭიდილში. მაშინ ზამბრი შეეცადა, ჯადოთი მოეხიბლა მღვდელმთავარი, ის კი იესო ქრისტეს წმინდა სახელის მოხმობით იგერიებდა მოძალებულ ბოროტს. უღონოქმნილმა მაგმა სხვა იუდეველებთან ერთად ქრისტეს ძლიერება ირწმუნება და ნათლისღება ითხოვა. მეორე დიდი მოვლენა სილვესტერის მღვდელმთავრობის დროს იყო ნიკეის საეკლესიო კრების მოწვევა 325 წელს, რომელშიც პაპს თვითონ მონაწილეობა არ მიუღია. წმინდა პაპი სილიბისტრო რომის ეკლესიას ოცზე მეტი წლის განმავლობაში განაგებდა და ქრისტიანთა ღრმა პატივისცემით სარგებლობდა. იგი მშვიდობით მიიცვალა 335 წელს. კათოლიკურმა ეკლესიამ იგი წმინდანად შერაცხა. წმინდანადაა შერაცხული ასევე მართლმადიდებელი ეკლესიის მიერ წმინდა პაპ სილბისტროს სახელწოდებით (ხსენების დღე არის ძველი სტილით 2 იანვარი, ახალი სტილით - 15 იანვარი). ლიტერატურა [რედაქტირება] „წმიდანთა ცხოვრება“, ტომი I, თბილისი, 2001 წ. გვ. 12-13


text: საქსონია-ანჰალტი (Sachsen-Anhalt) — მხარე გერმანიაში. ფართობი — 20,4 ათასი კმ2, მოსახლეობა — 2.790 ათასი. ქალაქები (ათ.) — მაგდებურგი (დედაქალაქი, 229), ჰალე (ზაალე) (237), დესაუ (103), ჰალე-ნოიშტადტი (93). ისტორია: 1863 — გახდა საჰერცოგო. 1866 — ჩრდილო-გერმანული კონფედერაციის წევრი. 1946-90 — გდრ-ის შემადგენლობაში. გერმანიის მხარეები


საერთოდ ადამიანი თავისი მოცემულობით ფარისეველია, თეისტიც და ათეისტიც. მათი ციფრებით აღწერას ვფიქრობ აზრი არა აქვს, ფარისევლობა გარკვეული მინიმალური დოზით ყოველ ჩვენთაგანშია. პიკო მირანდოლას გენეზისში, საიდანაც თქვენ ამონარიდი მოგყავთ, ასევე ნათქვამია, რომ ღმერთმა ადამში ჩადო ყოველი თესლი რაც მან ადამიანამდე შექმნა - მცენარეთა და ცხოველთა... მხოლოდ ამ უკანასკნელთაგან განსხვავებით მისცა ამ თესლთა შორის კულტივირების არჩევანის თავისუფლება.


text: 14 აპრილი — გრიგორიანული კალენდრის 104-ე დღე (ნაკიან წლებში - 105–ე დღე). წლის ბოლომდე დარჩენილია 261 დღე. დღის მოვლენები ძვ. წ. 1282 : ბიბლიის თანახმად დაეცა იერიქონი. ძვ. წ. 43 : ფორუმ გალორუმის ბრძოლა კეისარის მომხრეებსა და მარკუს ანტონიუსს შორის. 69 : ვიტელიუსი ამარცხებე რომის იმპერატორს ოტონს ბედრიაკუმის ბრძოლაში და ხდება იმპერატორი. 1028 : ჰენრიხ III აირჩიეს გერმანიის მეფედ. 1205 : ადრიანოპოლის ბრძოლა 1471 : ბარნეტთან ბრძოლა იორკერებსა და ლანკასტერელებს შორის. 1543 : დასრულდა ესპანური ექსპედიცია ბარტოლომეო ფერელოს მეთაურობით. 1687 : ინგლისის მეფემ ჯეიმზ II-მ თანაბარი უფლებები მიანიჭა პროტესტანტებს და კათოლიკეებს. 1801 : რუსეთის იმპერატორმა ალექსანდრე I-მა გააუქმა წამებები დაკითხვებისას. 1849 : უნგრელმა მეამბოხეებმა გამოაცხადეს უნგრეთის დამოუკიდებლობა ავსტრიისგან. 1865 : აშშს პრეზიდენტი აბრაამ ლინკოლნი სასიკვდილოდ დაჭრეს. 1894 : შედგა ედისონის კინოპროექტორის პირველი დემონსტრაცია. 1912 : ტიტანიკი დაეჯახა აისბერგს. 1978 : საქართველოს სსრ უმაღლესი საბჭოს სესიამ მიღო საქართველოს სსრ კონსტიტუცია 1978 : სახალხო მანიფესტაციებისა და პროტესტების ფონზე საქართველოს სსრ-ის უმაღლესი საბჭო და საკავშირო ხელისუფლება იძულებული გახდა საქართველოს სსრ-ის ახალ კონსტიტუციაში შეეტანა მუხლი ქართულის, როგორც სახელმწიფო ენის, შესახებ. 2009 : მსოფლიოში პირველი კლონირებული აქლემი ინჯაზის დაბადება გამოაცხადეს დუბაიში, არაბთა გაერთიანებული საამიროები. 2010 : ჩინჰაის პროვინციაში, ჩინეთში, 600-ზე მეტი ადამიანი დაიღუპა იუშუს რეგიონში მომხდარი მიწისძვრის შედეგად. 2016 : ვლადიმერ გროისმანი უკრაინის პრემიერ-მინისტრად დანიშნეს. ამ დღეს დაბადებულნი 1908 : შტალი, ჰერმან — გერმანელი მწერალი 1941 : ფარნაოზ ჩიკვილაძე — ქართველი ძიუდოისტი 1945 : ბლეკმორი, რიჩი — ბრიტანელი გიტარისტი (ჯგუფი Blackmore's Night) ამ დღეს გარდაცვლილნი 1759 : გეორგ ფრიდრიხ ჰენდელი — გერმანელი კომპოზიტორი 1910 : ვრუბელი, მიხეილ — რუსი მხატვარი 1917 : ზამენჰოფი, ლუდვიკ ლაზარ — ესპერანტოს შემქმნელი 1930 : ვლადიმერ მაიაკოვსკი — რუსი მწერალი 1935 : ჯუღელი, სიმონ — პროფესიონალი რევოლუციონერი 1986 : ბოვუარი, სიმონა დე — ფრანგი მწერალი დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: იოანე შავთელი და ევლოგი წინასწარმეტყველი მარიამ მეგვიპტელი – მოძრავია; აღინიშნება დიდმარხვის მე-5 კვირას გერონტი და ვასილიდი მართალი აქაზი ღირსი მაკარი აგრეთვე: საქართველო : ქართული ენის დღე იხილეთ აგრეთვე სხვა თვეები 0414


განცხადებები ვეძებ სამსახურს - დასაქმება, სამუშაო - გვერდი 42 - gancxadebebi.ge, უფასო განცხადებების საიტი საქართველოში განცხადებები 1641 - 1680 სულ 4635 GEO1274453 მოვამზადებ მოსწავლეებს ინგლისურ ენაში . მაქვს ბავშვებთან მუშაობის გამოცდილება,ასევე მიმუშავია შშმ პირებთან. ვარ ივ.ჯავახიშვილის სახელობის თბილისის სახელმწიფო უნივერსიტეტის მეოთხე კურსის სტუდენტი ინგლისური ფილოლოგიის მიმართულებით.შესაძლებელია ბინაზე მისვლაც. ... GEO1274450 ვარ 22-წლის ბიჭი, სასწრაფოდ ვეძებ სამსახურს,შემომეხმიანეთ! ვარ პასუხისმგებლიანი, შრომისმოყვარე, ვიმუშავებ ქარხანაში, ასევე საწყობში მუშად, და ასე შემდეგ, 598290071 (ვიცი რუსული ენა) GEO1274405 ვეზებ სმსახურს ვაკეთებ გიფსო კარდონს, მალიარკას, პლასტიკატს, ლამინატს, უმაღლესი ხარისხით დამიკავშირდით 593722424 ბექა. GEO1274392 ვიმუშავებ ძიძად. მაქვს სამსახუროებრივი გამოცდილება. ვარ პასუხისმგებლობის მქონე, კეთილსინდისიერი ადამიანი უმაღლესი პედაგოგიური განათლებით GEO1274388 მოვამზადებ დაწყებითი კლასის მოსწავლეებს ყველა საგანში. ვარ 22 წლის. მაქვს ილიას სახელმწიფო უნივერსიტეტის ფსიქოლოგიის ბაკალავრის ხარისხი. მაქვს ბავშვებთან ურთიერთობის გამოცდილება. ვმუშაობდი ბაღში აღმზრდელი-პედაგოგის პოზიციაზე. დამატებითი ინფორმაციისთვის დამიკავშირდით ... GEO1274413 ვიმუშავებ მომვლელად, ან დამლეგებლად. მაქვს გამოცდილება, ვარ ნამუშევარი საბერძნეთში 10 წელი. ტელ: 568 29 29 43


text: დედოფლისწყარო (1926-1991 წლებში — წითელწყარო, მანამდე ცარსკიე კოლოდცი) — ქალაქი (1963 წლიდან) აღმოსავლეთ საქართველოში, დედოფლისწყაროს მუნიციპალიტეტის ადმინისტრაციული ცენტრი. მდებარეობს შირაქის ვაკეზე, ზღვის დონიდან 800 მ სიმაღლეზე, თბილისი-დედოფლისწყაროს სარკინიგზო ხაზის საბოლოო პუნქტი. თბილისიდან რკინიგზით 144 კმილომეტრითაა დაშორებული. დედოფლისწაროში ზომიერად ნოტიო სუბტროპიკული ჰავაა, იცის ზომიერად ცივი ზამთარი და ხანგრძლივი თბილი ზაფხული. საშუალო წლიური ტემპერატურა 10,1 °C, იანვარში – 1,5 °C, ივლისში 21,7 °C; აბსოლუტური მინიმალური ტემპერატურა -26 °C, აბსოლუტურ მაქსიმალური 35 °C. ნალექები 650 მმ წელიწადში. ქალაქში არის სოფლის მეურნეობის პროდუქციის გადამამუშავებელი, სამშენებლო და საყოფაცხოვრებო მომსახურეობის საწარმოები, ჯანდაცვის, სკოლამდელი დაწესებულებები, საჯარო სკოლები, კულტურის დაწესებულებები: სახელოვნებო სკოლა, ცენტრალური ბიბლიოთეკა, სპორტის განვითარების ცენტრი, სპორტული კლუბი — „ჩემპიონი“, კულტურისა და დასვენების პარკი, ნ. ფიროსმანის სახელობის სკვერი, სადაც 1982 წელს დაიდგა მხატვრის ძეგლი (მოქანდაკე კ. ბაკურაძე და გ. ქაჯაია, არქიტექტორი ვ. მჭედლიშვილი); მხარეთმცოდნეობის მუზეუმი, რომელიც დაარსდა 1975 წელს. იგი განთავსებულია XIX საუკუნეში აგებულ შენობაში. მუზეუმში დაცულია 12000-მდე ექსპონატი, მათ შორის მუნიციპალიტეტის ტერიტორიაზე არქეოლოგიური გათხრების შედეგად აღმოჩენილი არტეფაქტები: ეთნოგრაფიული მასალა, სკულპტუტული და გრაფიკული ნაწარმოებები, პლაკატები, ჭედური ხელოვნების ნიმუშები, XX საუკუნის ქართველ მხატვართა ფერწერული ნამუშევრები. 1985 წელს ქალაქის შემოსასვლელში აიგო სკულპტუტულ-არქიტექტურული კომპოზიცია, რომელიც მიეძღვნა მეორე მსოფლიო ომში დაღუპულთა ხსოვნას (მოქანდაკე გ. ქურდიანი, არქტიტექტორი ა. ლომიძე). 1995 წელს გაიხსნა მემორიალი „ჯვარცმული საქართველო“ — 1989 წლის 9 აპრილს საქართველოში თავისუფლებისა და დამოუკიდებლობისათვის დაღუპულთა ხსოვნის პატივსაცემად (მოქანდაკე ჟ. კილაძე, თ. კიკნაძე, არქიტექტორი ვ. მჭედლიშვილი). 2005 წელს ქალაქში აიგო ღვთისმშობლის მიძინების საკათედრო ტაძარი. ისტორია „დედოფლის წყარო“ ცნობილია XI საუკუნიდან, როდესაც საქართველოს მეფემ დავით აღმაშენებელმა აქ სამხედრო პოსტი განათავსა. ლეგენდა ამ ადგილის სახელწოდებას თამარ მეფის (1184-1207) სახელს უკავშირებს. ლეგენდის თანახმად, თამარის მოლაშქრეებმა აღმოაჩინეს სასმელი წყალი, რომლითაც დღესაც სარგებლობს ქალაქის მოსახლეობა. 1803 წლიდან დედოფლისწყარო, ყარაღაჯთან ერთად, რუსეთის ჯარის კავალერიის დივიზიის შტაბ-ბინა — სამხედრო სადგომი იყო. რუსებმა მას სახელწოდება შეუცვალეს და „ცარსკიე კოლოდცი“ () უწოდეს. პირვანდელი სახელწოდება — დედოფლისწყარო ქალაქმა 1991 წელს აღიდგინა. აქ XIX საუკუნიდან მოიპოვებდნენ ნავთობს. გერმანელმა სწავლულმა, ბუნებისმეტყველმა ედუარდ აისვალდმა ყურადღება მიაქცია მიწის ზედაპირზე (შირაქის ველის მიმდებარე გორაკები, მდინარე ივრისა და მირზაანის ტბის ნაპირები) გამოჟონილ შავ ლაქებს. 1865 წელს კავკასიის ადგილობრივმა ხელისუფლებამ გერმანელი ძმების ვერნერ, ვალტერ და ოტო სიმენსების ფირმასთან — „სიმენსთან“ თორმეტწლიანი კონცესია დადო შირაქის, ელდარისა და მირზაანის ნავთობის საბადოების დამუშავებაზე, რომელიც 1870-იანი წლების შუა პერიოდამდე მოქმედებდა. დასკვნა მეფისნაცვლის არყოფნის გამო, მის შემცვლელთან გენერალ-ადიუტანთან გრიგოლ ორბელიანთან იყო შეთანხმებული. სიმენსებმა ნავთობის პირველი ჭაბურღილები უფრო ადრე დადგეს დედოფლისწყაროში, ვიდრე ბაქოში და აქვე, პირველად რუსეთის იმპერიაში, ააგეს ნავთობგადამამუშავებელი ქარხანა, სადაც ნავთობის ნარჩენებისაგან ამზადებდნენ ასფალტსაც. დედოფლისწყაროს ნავთობის მარაგზე ყურადღებას ამახვილებდა ილია ჭავჭავაძეც. დემოგრაფია 2014 წლის აღწერის მონაცემებით ქალაქში ცხოვრობს 5940 ადამიანი. ღირსშესანიშნაობები დედოფლისწყაროდან რამდენიმე კილომეტრში მდებარეობს შუა საუკუნეების ციხე-ქალაქი ხორნაბუჯი, რომელიც წყაროებში პირველად იხსენიება V საუკუნეში, როდესაც აქ მეფე ვახტანგ I გორგასალმა საეპისკოპოსო კათედრალი დააარსა. იგი საქართველოს ერთ-ერთ უძველეს და ულამაზეს ციხე-ქალაქს წარმოადგენს. თვითონ ციხის მთავარი ციტადელი მიუვალ კლდეზეა გაშენებული, საიდანაც ულამაზესი ხედები იშლება. ქალაქის ტერიტორიაზე მდებარეობს არაერთი არქიტექტურული და არქოლოგიური ძეგლი: დედოფლისწყაროს ღვთისმშობლის მიძინების საკათედრო ტაძარი — არქიტექტურული ძეგლი; გოხების სამლოცველო — არქეოლოგიური ძეგლი, საკულტო ნაგებობა; დედოფლისწყაროს ეკლესია — არქიტექტურული ძეგლი, საკულტო ნაგებობა; დედოფლისწყაროს პირველი ნამოსახლარი — არქეოლოგიური ძეგლი; დედოფლისწყაროს მეორე ნამოსახლარი — არქეოლოგიური ძეგლი; დედოფლისწყაროს მესამე ნამოსახლარი — არქეოლოგიური ძეგლი; დედოფლისწყაროს მეოთხე ნამოსახლარი — არქეოლოგიური ძეგლი; ჩამადაანთ გორის ნამოსახლარი — არქეოლოგიური ძეგლი; ხორნაბუჯი — შუა საუკუნეების ციხე-ქალაქი. ლიტერატურა სქოლიო კახეთის მხარის ქალაქები


text: ვლადიმირ ზელენსკი სალომე ზურაბიშვილს მხარდამჭერი განცხადებისთვის მადლობას უხდის - 1TV 22:32, 08.12.2021 უკრაინის პრეზიდენტი ვლადიმირ ზელენსკი საქართველოს პრეზიდენტს, სალომე ზურაბიშვილს მხარდამჭერი განცხადებისთვის, სოციალური ქსელის საშუალებით მადლობას უხდის. "მადლობა სალომე ზურაბიშვილს უკრაინის სოლიდარობისა და მხარდასაჭერად გაკეთებული მტკიცე განცხადებისთვის. ჩვენ სანდო პარტნიორებით უფრო ძლიერები ვართ. ჩვენი მეგობარი ქვეყნებისთვის, რომლებიც ასოცირებულ სამეულში შედიან, ევროკავშირის მომავალი უცვლელია. ჩვენ ერთობლივად ვემზადებით ბრიუსელში აღმოსავლეთ პარტნიორობის სამიტისთვის",- წერს ზელენსკი "ტვიტერზე". საქართველოს პრეზიდენტმა, სალომე ზურაბიშვილმა უკრაინის საზღვართან შექმნილი ვითარების შესახებ განცხადება გაავრცელა. Thank you, @Zourabichvili_S, for a strong statement of solidarity & support for 🇺🇦. We're stronger with reliable partners. For our friendly countries of the Associated Trio, the 🇪🇺 future is unalterable. We're jointly preparing for the Eastern Partnership Summit in Brussels.


“მსოფლიო დღე ავტომობილების გარეშე” - კარლ ჰარცელის, საქართველოში ევროკავშირის ელჩის განცხადება - ევროპის საგარეო ქმედებათა სამსახური EEAS > საქართველო > “მსოფლიო დღე ავტომობილების გარეშე” - კარლ ჰარცელის, საქართველოში ევროკავშირის ელჩის განცხადება ამ დღის დაწესების იდეა იმაში მდგომარეობს, რომ დაგვაფიქროს პატარა თუ დიდი ქალაქების მომავალზე, იმაზე, თუ როგორ გარდავქმნათ ისინი უფრო მწვანე, მშვიდ და ჯანსაღ საცხოვრებელ ადგილებად. საქართველოში ჰაერის დაბინძურების 70%–ს მსუბუქი და სატვირთო ავტომობილების გამონაბოლქვი იწვევს. თბილისში, ეს მონაცემი კიდევ უფრო მაღალია და მთლიანი დაბინძურების დაახლოებით 90% -ს შეადგენს. ჰაერის დაბინძურება უარყოფითად აისახება ჯანმრთელობაზე, რაც ზრდის რესპირატორული ინფექციების, დაღლილობის, გულისა და ფილტვების დაავადებათა რისკს. ჰაერის ხარისხის გაუმჯობესება ევროკავშირის მთავარი მიზანია, როგორც ევროკავშირის წევრ ქვეყნებში, ისე აქ, საქართველოში. ამ მიზნის მისაღწევად საქართველოში მრავალი წელია ვმუშაობთ და გვაქვს დიდი მოლოდინი, ასევე გეგმა, რომ მოხდეს დამატებითი აღჭურვილობის შეძენა და ჰაერის დაბინძურების უკეთ გაკონტროლება. ასევე, გავაგრძელებთ უფრო მდგრად სატრანსპორტო ალტერნატივებში ინვესტირებას, რომ ყველას მოგვეცეს შესაძლებლობა ვისუნთქოთ უფრო სუფთა ჰაერით და ვიცხოვროთ უფრო ჯანსაღად. იმედი მაქვს, შემოგვიერთდებით! ნება მიბოძეთ, ყველას გისურვოთ დღე ავტომობილების გარეშე! /file/%E1%83%9B%E1%83%A1%E1%83%9D%E1%83%A4%E1%83%9A%E1%83%98%E1%83%9D-%E1%83%93%E1%83%A6%E1%83%94-%E1%83%90%E1%83%95%E1%83%A2%E1%83%9D%E1%83%9B%E1%83%9D%E1%83%91%E1%83%98%E1%83%9A%E1%83%94%E1%83%91%E1%83%98%E1%83%A1-%E1%83%92%E1%83%90%E1%83%A0%E1%83%94%E1%83%A8%E1%83%94_kaმსოფლიო დღე ავტომობილების გარეშე


text: ელენა ვაენგა: "რუსს ქართველის გარეშე ცხოვრება არ შეუძლია, ისევე, როგორც ქართველს - რუსის გარეშე..." ცნობილმა რუსმა შემსრულებელმა ელენა ვაენგამ მცირე ხნის წინ მოსკოვში სოლოკონცერტი გამართა, რომელშიც მისი მეგობარი და კოლეგა, აჩი ფურცელაძეც მონაწილეობდა. მომღერალმა საქართველოს შესახებ საკმაოდ მგზნებარე სიტყვა წაროთქვა და აუდიტორიის აპლოდისმენტები დაიმსახურა. კონცერტიდან ამონარიდი აჩი ფურცელაძემ საკუთარი "ფეისბუქის" გვერდზე გააზიარა. ელენა ვაენგამ აღნიშნა, რომ ხშირად ეკითხებიან, რტომ მღერის სხვადასხვა ეროვნების ადამიანთან ერთად და მისი პასუხია, რომ მას უყვარს ნიჭიერ ადამიანებთან ერთად სიმღერის შესრულება და მათი მადლობელია, რომ ისინი მათთან ერთად მღერიან. "პოლიტიკურ მომენტებს თუ შევეხებით, ყველანი მოვკვდებით და იქ ერთად აღმოვჩნდებით, საქართველო კი ძალიან მენატრება და ყველა ეროვნების ადამიანი მიყვარს. ჩვენი ნაციები აუცილებლად სულ იმეგობრებენ, რადგან რუსს ქართველის გარეშე ცხოვრება არ შეუძლია, ისევე, როგორც ქართველს – რუსის გარეშე..."


text: სადღესასწაულო ცენტრები საბავშვო მაღაზიები სამეცნიერო პორტალები სახელმძღვანელოები ხელოვნების სკოლები, სტუდიები ზოგადსაგანმანათლებლო სკოლა ბიბლიოთეკები კომპიუტერული ტექნიკა წიგნების მაღაზიები არასამთავრობო ორგანიზაციები (სასწავლო პროგრამები) ავტოსკოლები ქორეოგრაფიული სკოლები, სტუდიები, ანსამბლები კოლეჯი პედაგოგები რეპეტიტორები უმაღლესი სასწავლებელი განათლება საზღვარგარეთ მთარგმნელთა ბიუროები, თარჯიმნები პროფესიული ცენტრი, პროფ. სასწავლებელი გამოცემები სწავლა საზღვარგარეთ, სტიპენდიები და გრანტები საგანმანათლებლო რესურსები საბავშვო ბაღი, ბაგა-ბაღი დამატებითი განათლება (კურსები, სხვა...) უცხო ენები სპორტული სკოლები, სტუდიები


დახვეწილი House Escape


იყიდება ბინა ნუცუბიძის Iv პლატოზე, თბილისში - Id: 34440 | Home24.ge


text: სიმდიდრე - დღიურები - Qwelly Qwelly ბლოგი! - სიმდიდრე (5) ყვითელი ეშმაკი თითქოს წარმოუდგენელია, მაგრამ ნაღდად ასეა; იმ ქალაქში ოქროს არაფრად აგდებდნენ, არ იცოდნენ მისი ფასი, არც მისი სილამაზე სწამდათ. არადა, ბედის ირონიაც ამას ჰქვია, ოქროთი უაღრესად მდიდარი იყო იქაურობა, მდინარეს ოქროს ქვიშა ჩამოჰქონდა, მახლობელ ტყეში თვითნაბადი ოქრო პირდაპირ ღია ცის ქვეშ ეყარა. და აი, ერთ მშვენიერ დღეს, ერთ უბრალო ხელოსანს, უფრო ზუსტად მჭედელს, აზრად მოუვიდა ოქროსგან გაეკეთებინა... თარიღი/დრო: ივნისი 16, 2018 წელი. 1:00pm — არ არის კომენტარები რატომ არიან ღარიბები უფრო გახსნილები ურთიერთობაში ვიდრე მდიდრები? ერთ ბრძენს კითხეს : - რატომ არიან ღარიბები უფრო გახსნილები ურთიერთობაში ვიდრე მდიდრები? - გაიხედე ფანჯრიდან რას ხედავ? - ვხედავ, როგორ თამაშობენ ბავშვები ეზოში. - ახლა კი ჩაიხედე სარკეში. რას ხედავ? - საკუთარ თავს. - ხედავ? ფანჯარაც და სარკეც მინისგან არის დამზადებული, მაგრამ... თარიღი/დრო: მაისი 16, 2014 წელი. 5:00pm — 2 კომენტარი ქრისტეს ნათელის ერთადერთი მატარებელნი სვეტიცხოვლის მღვდელთმსახური დეკანოზი სერაფიმე დანელია: "ენას ძვალი არა აქვსო" ძველთაგან თქმულა... ენისათვის ძვლის უქონლობის ეს სასიხარულო ფაქტი, ვინ იცის რამდენჯერ გამხდარა მწუხარების და უბედურების მიზეზი... დღეს კი ვითარება ისე წავიდა, თუკი ადრე უძვლო ენა და უკონტროლო გონება მეტად შეზღუდულ სივრცეში ახერხებდა თავის დამანგრეველ მოქმედებას, დღეს... დაამატა TEMO_მ! თარიღი/დრო: დეკემბერი 22, 2013 წელი. 3:30pm — არ არის კომენტარები ბედნიერების საიდუმლოება ერთ დღეს ძალიან მდიდარმა ოჯახმა თავისი შვილი სოფელში წაიყვანა იმ მიზეზით, რომ მისთვის ეჩვენებინათ, თუ რა ღარიბულად ცხოვრობდნენ სხვა ადამიანები. მათ რამოდენიმე დღე გაატარეს, სოფელში მდგარ პატარა ღარიბულ ქოხში და ამის შემდეგ ისევ შინისაკენ გაეშურნენ. გზაში მამასა და შვილს შორის ამგვარი დიალოგი გაიმართა: